هواوی ڕكابه‌ری سزاكان ده‌كات و نوێترین مۆبایلی خسته بازاڕه‌وه\n:: PM:09:06:08/06/2019 \nكۆمپانیای هواوی دوای ئه‌وه له‌لایه‌ن ئه‌مه‌ریكاوه گه‌مارۆییه‌كی ته‌كنه‌لۆجی خرایه سه‌ر، به‌شێكی زۆر له خه‌ڵكی وازیان له به‌كارهێنانی مۆبایله‌كانی هواوی هێناوه، به‌ڵام ئه‌وه تا ئێسته كۆمپانیاكه‌ی ڕانه‌گرتووه له دروستكردنی مۆبایلی نوێ.\nبه‌گوێره‌ی هه‌واڵێك كه له ماڵپه‌ڕی "gadgets" دا بڵاو كراوه‌ته‌وه، باس له نوێترین به‌رهه‌می هواوی ده‌كات و ئاماژه‌ی پێ داه، ئه‌مرۆ شه‌موو هه‌شتی حووزه‌یران، كۆمپانیای هواوی نوێترین به‌رهه‌می به‌ناوی "Huawei Maimang 8" ه‌وه بڵاو كرده‌وه وه‌ك وڵامدانه‌وه‌یه‌كی تر بۆ ئه‌مه‌ریكا كه به‌رهه‌مه‌كانی هواوی نه‌وه‌ستاون و هه‌ر له فرۆشتندا.\nهواوی سه‌باره‌ت به تایبه‌تمه‌ندییه‌كه‌یشی گوتوویه‌تی، ئه‌م مۆبایله خاوه‌ن دیزاینێكی جوانه له‌گه‌ڵ شاشه‌یه‌كی گه‌وره به قه‌باره‌ی 6.21 ئینج و ڕوونی شاشه‌ی 1080 به 2340 پیكسڵ، هه‌روه‌ها ڕامی شه‌ش گێگابایته و خێراییه‌كی زۆری هه‌یه له‌گه‌ڵ سیسته‌مه نوێیه‌كه‌ی هواوی كه ئه‌ویش ئه‌ندرۆید نۆیه.


فۆڕمی تۆمارکردنی بابەت | 14-03-2018\n$رۆژهەڵاتی کوردستان$ - یەکەمین پەرتووکی فێرکاری زمان و وێژەی کوردیی لە زانکۆی کوردستان بۆ وانەی وشە ناسی لەلایەن نووسەرێکی کوردە بە ناوی سەعید کەرەمی لە شاری #سنە# چاپ و بڵاوکرایەوە. $باشووری کوردستان$ - سەرۆکی پارتی دیموکراتی کوردستان #مەسعود بارزانی# رایدەگەیەنێت، هەڵگرتنی گەمارۆی سەر فڕۆکەخانەکانی هەرێمی کوردستان هەنگاوێکی باشە بەره و چارەسەرکردنی کێشەکانی نێوان بەغدا و هەولێر، بەڵام کێشەکان لەوە زیاترن کە تەنها لە فڕۆکەخانە و بودجەدا کورتبکرێتەوە. - ڕۆژنامەی (عەرەبی ئەلجەدید) ئاشکرایکردووە کە بڕیارە لە چەند کاتژمێری داهاتوودا نیشتنەوەی یەکەم فڕۆکەی نێودەوڵەتی لە فڕۆکەخانەکانی کوردستان دەستپێبکات. ڕۆژنامەکە ئەوەشیخستووەتەڕوو کە یەکەم فڕۆکەش لە ئێرانەوە دەبێت.=KTML_Shape_Begin=shape_2018214222451666=KTML_Shape_Style=color:@@000000;background-color:@@9dceff;font-size:14px;font-weight:bold;text-align:auto;box-shadow:6px 0px @@0080ff;float:left;width:30%;height:15%;transform: skew(-20deg);=KTML_Shape_Text=❞فڕۆکەخانەکانی هەولێر و سلێمانی بەفەڕمی کرانەوە!❝=KTML_Shape_End= - هێزێکی نەناسراو کە ژمارەیان زیاتر لە 50 چەکدار بووە، بەرەبەیانی ئەمڕۆ لە چیایەکی نزیک #بیارە# سێ تەقینەوەیان ئەنجامداوە، دواتر دەرکەوتووە بەدوای شوێنەواردا گەڕاون. - لە شارۆچکەی #ئاکرێ#ی سەر بە پارێزگای دهۆک پیاوێکی تەمەن 40 ساڵ ئاگری لە ماڵەکەی بەردا، بەهۆیەوە چوار منداڵی سووتان، پیاوەکەش لەلایەن پۆلیسەوە دەستگیرکرا. - پەیکەرێک بۆ #مام جەلال# سکرتێری کۆچکردووی #یەکێتیی نیشتیمانیی کوردستان# و سەرکۆماری پێشوی عێراق لەسەر #قەڵای کەرکوک# داندرا. پاشان پەیکەرەکە گوازرایەوە بۆ بارەگای مەڵبەندی یەکێتی بەهۆی ئەوەی رەزامەندیی بۆ وەرنەگیرابوو. - بە دەستپێشخەریی #گەنجانی وڵاتپارێز# و #ژنانی گەنجی تێکۆشەر#، لە شاری سلێمانی ڕپێوانێک بۆ پشتیوانیی بەرخۆدانی عەفرین ئەنجامدرا. $رۆژئاوای کوردستان$ - سەرلەبەیانیی ئەمڕۆ لە 54-ەمین ڕۆژی بەرخۆدانی سەردەم دا، لە گوندی باسلی سەربە شێڕاوا لە ئەنجامی شەڕێکدا، شەڕڤانان گورزی کەمەرشکێنیان لە سوپای تورکدا.=KTML_Quote_Begin==KTML_Style=width:40%;float:right;=KTML_Quote_Icon=❞=KTML_Quote_Content==KTML_Red=لە عەفرین 4 هاوڵاتیی سیڤیل شەهید بوون و 12ی دیکەش بریندار بوون!=KTML_End==KTML_Quote_End= - #شاهۆز حەسەن#، هاوسەرۆکی پەیەدە رایدەگەیێنێ: تورکیا بەنیازی داگیرکردنی دوو پارچەی دیکەی کوردستانە و دەیەوێت لە #عەفرین#ەوە تاوەکو #کەرکوک# هەمووی داگیربکات. ڕەخنەش لە حکومەتی هەرێمی کوردستان دەگرێت، کە بێدەنگن و هەڵوێستی ڕونیان نییە. - لە گوندی بادینی سەربە ماباتا شەڕی سەخت لە نێوان شەڕڤانان و هێزە داگیرکەراندا ڕوویدا، لە ئەنجامدا 10 سەرباز و چەتە کوژران. - بەهۆی هێرشەکانی ئێوارەی ئەمڕۆی دەوڵەتی تورکیای داگیرکەر بۆ سەر ناوەندی شاری عەفرین، چەندین هاوڵاتیی سیڤیل شەهید و بریندار بوون کە لەنێویاندا منداڵ هەیە. ژمارەیەک لە شەهید و بریندارەکان کەمێک پێش ئێستا گەیەندرانە نەخۆشخانەی عەفرین. بەپێی زانیارییە سەرەتاییەکان 4 هاوڵاتیی سیڤیل شەهید بوون و 12ی دیکەش بریندار بوون. 2 لە شەهیدەکان منداڵن. $دەرەوەی کوردستان$ - گروپێکی ئیتالیی لە شاری ڤەنەدیکی ئەو وڵاتەدا، بۆ شەرمەزارکردنی هێرشەکانی تورکیا بۆ سەر عەفرین دەستیان بە سەر کۆنسولخانەی تورکیا دا گرت و ئالای #پەکەکە#یان تێدا هەڵواسی. - وەزیری دەرەوەی تورکیا لەمیانی گوتارێکیدا لە مۆسکۆ رایگەیاند، پەیوەندییەکانی تورکیا و ئەمریکا لە خاڵی پچڕاندایە. هەروەها گوتی، بۆ ئاساییبوونەوەی پەیوەندییەکان پێویستە ئەمریکا چیدیکە چەک بۆ #یەپەگە# نەنێرێت. - ڤلادیمیر پووتین، سەرۆکی رووسیا و رەجەب تەیب #ئەردۆغان#، سەرۆککۆماری تورکیا پڕۆژەی یەکەم کێڵگەی ئەتۆمی لە تورکیا دەکەنەوە.


پرسەنامەی پارتی ئازادیی کوردستانPAK بە بۆنەی کۆچی دوایی سەرۆک مامجەلال تاڵەبانی | نوێنەرایەتی ئوروپا پارتی ئازادیی کوردستان\nپرسەنامەی پارتی ئازادیی کوردستانPAK بە بۆنەی کۆچی دوایی سەرۆک مامجەلال تاڵەبانی\nبەڕێزان: بنەماڵەی سەرۆک تاڵەبانی!\nبەرێز: مەکتەبی سیاسی و سەرکردایەتی یەکێتی نیشتمانیی کوردستان!\nئەندامان و لایەنگرانی یەکێتی نیشتمانی کوردستان!\nلەو کاتەدا کە کوردستانی خۆشەویستمان بەرەو قۆناغێکی گرینگ و چارەنووسساز لە رێدایە و گەلێک ئەگەر و هات و نەهاتی لە سەر رێیە؛ لە دەمێکدا کە نەتەوە و نیشمان زیاتر لە هەموو کاتێکی دیکە ئاتاجی سەرکردە و پێشسواری زانا و بە ئەزموون و خاوەن پێگەیە، مەرگی مامجەلال ، پێشمەرگەی بن تاشەبەردەکان، سەرکردەی قۆناغە سەختەکان، پیاوی بڕیارە گەورەکان و عەقڵ و کلیلی قەیرانە قووڵەکان؛ زەبر و خەسارێکی قورسی سیاسی و دەروونییە لە کوردستان و کوردایەتی.\nبە بۆنەی ئەم خەسارەتە نەتەوەیی و نیشتمانییەوە، کۆمیتەی ناوەندیی پارتی ئازادیی کوردستان، پرسە و سەرەخۆشی پێشکەشی بەرێزتان دەکا و لەم کەسەر و کۆستە دڵتەزێنە و هەڵگرتنی باری خەم و پەژارەیدا، لە تەنیشت ئێوەین و هابەشییتان لە گەڵ دەکەین.\nئاواتەخوازین هەر وەک چۆن لە ژیاندا، هەوێنی تەباییی ماڵباتی گەورەی یەکێتی نیشتمانیی کوردستان و یەکڕیزی نێوان هێزە سیاسییەکان بوو، مەرگی مام ، هەر بەو تەرزە، دەرفەتێک بێ بۆ دەمەزەرد کردنەوەی ” یەکێتی ناو یەکێتی” و تەبایی نەتەوەیی و نیشتمانیی و بەپەرچدانەوەی هەڕەشەکان و خێرا کردنی هەنگاوەکان بۆ وەدیهێنانی ئەو ئاوات وهیوایەی خەڵکی باشووری کوردستان لە 25ی ئەیلوول دا لە رێفراندۆمە مێژووییەکەدا، بڕیاریان لە سەردا.\nبەهەشتی هەرمان بۆ مامجەلالی هەمووان و ئۆقرە و سەبوورییش بۆ هەموو لایەکمان.\n12 ی رەزبەری 2717\n4ی ئۆکتوبری 2017


سەرۆكی فراكسیۆنی یەكگرتوو: بۆكۆبونەوەی پەرلەمان هەر (دە) پەرلەمانتارەكەمان ئامادەیە - یەکگرتووی ئیسلامی کوردستان\nسەرۆكی فراكسیۆنی یەكگرتوو: بۆكۆبونەوەی پەرلەمان هەر (دە) پەرلەمانتارەكەمان ئامادەیە\nبۆ كاراكردنەوەو كۆبونەوەی پەرلەمانی كوردستان دوای زیاتر لە سالێك پەككەوتنی 40 واژۆ كۆكراوەتەوە و سەرۆكی فراكسیۆنی یەكگرتووش دەڵێت واژۆمان كردوە بۆ كۆبونەوەی پەرلەمان و هەر دەپەرلەمانتارەكەمان ئامادەیە.\nئەبوبەكر هەڵەدنی سەرۆكی فراكسیۆنی یەكگرتووی ئیسلامی كوردستان لە پەرلەمانی كوردستان بە كوردیوی ڕاگەیاند:" ئێمە هەمیشە لەگەڵ كاراكردنەوەی پەرلەمانی كوردستان بوین و پێمان وایە بێ پەرلەمانی كێشە سیاسی و ئابوریەكانی كوردستانی قوڵتر كردۆتەوە".\nسەبارەت بە واژۆی پەرلەمانتاران بۆ كۆبونەوەی پەرلەمان لە سلێمانی هەڵەدنی وتی:" ئەو لەو یات لای ئێمە كۆبونەوەی پەرلەمانە لە هەولێر ، بەلام خۆ ئەگەر نەكراو رێگری هەبوو ، ئەوا ئێمە ئامادە دەبین و دوو یاداشتمان لەو پێناوە واژۆكردوە بۆ بەستنی كۆبونەوەی پەرلەمان و هەر دە پەرلەمانتارەكەمان واژۆی كردوە".


به‌رپـرسـێـكی عێراقی پـێـشـبینی پـێـكهێنانی كابینه‌ی نوێ له ماوه‌ی چه‌ند ڕۆژێـكدا ده‌كات\nڕاوێژكاری ئاسایشی نیشـتیمانی عێراق ده‌ڵێت پـێشـبینی ده‌كات سه‌رۆك وه‌زیری ڕاسـپـێردراو كابینه‌ی حكومه‌ته‌كه‌ی له ماوه‌ی چه‌ند ڕۆژێكی دیكه‌دا ڕابگه‌یه‌نێت، نه‌ك چه‌ند هه‌فته‌یه‌ك.\nنوری ئه‌لمالكی، سه‌رۆك وه‌زیری ڕاسـپـێردراو تا 21 ی مانـگی پـێنج ماوه‌ی هه‌یه بۆ پـێـشـكه‌شـكردنی لیستی كابینه‌كه‌ی بۆ په‌رله‌مانی عێراقی تا ده‌نـگی له‌سه‌ر بده‌ن. به‌ڵام ڕاوێژكاری ئاسایشی نیشـتیمانی عێراقی موه‌فه‌ق ئه‌لڕوبێعی ده‌ڵێت ڕاگه‌یاندنی حكومه‌ته‌كه له‌وانه‌یه پـێش ئه‌و كاته بێت.\nئه‌لڕوبێعی له میانه‌ی به‌رنامه‌یه‌كی كه‌ناڵی CNN دا گوتی به‌ڕێز ئه‌لمالكی ئێسـتا له كۆتایی كاره‌كه‌یه‌تی بۆ پـێـكهێنانی حكومه‌ته‌كه‌ی، گوتیشی نوێنه‌رایه‌تیـیه‌كی به‌هێز و پـڕمانای خه‌ڵـكی سوونه‌ی عێراقی تێدایه.\nئه‌لڕوبێعی له به‌شـێـكی دیكه‌ی قسه‌كانی گوتی هه‌موو كه‌سـێـك نوێـنه‌رایه‌تی ده‌بێت له‌م حكومه‌تی یه‌كگرتووی نیشـتیمانیه‌دا، گوتیشی كاره سه‌ره‌كیـیه‌كانی ئه‌م حكومه‌ته‌ش ئاسایش و ئابوری و هاندانی ئابوری و هه‌روه‌ها پـێـشـكه‌شـكردنی خزمه‌تـگوزارییه بۆ گه‌له‌كه‌مان.\nئه‌لڕوبێعی ئه‌و پـێشـنیارانه‌ی ڕه‌تـكرده‌وه كه باس له دابه‌شـكردنی عێراق بۆ سێ به‌ش ده‌كه‌ن كه بـبرێت به‌ڕێوه له لایه‌ن هه‌ر سێ كۆمه‌ڵه سه‌ره‌كیـیه‌كه‌ی عێراق شیعه و سوونه و كورد. گوتی ده‌كرێت له‌سه‌ر ئاستی خۆجێـیه‌تی ئۆتۆنۆمی بۆ هه‌ندێ شت بكرێت به‌ڵام به شـێوه‌یه‌كی گـشـتی وڵات ده‌بێت به یه‌كگرتوویی بمێـنێـته‌وه.\nئه‌لڕوبێعی گوتی پـێویسـتمان به‌وه‌یه عێراقێـكی نوێ دروست بكه‌ین، عێراقێـك ناسـنامه‌یه‌كی نیشـتیمانی نوێی هه‌بێت. ئه‌م عێراقه نوێـیه له‌سه‌ر بنچینه‌ی سیسـتمی دیموكراسی و په‌رله‌مانی و ده‌سـتوری دانراوه. ده‌بێت به ته‌واوه‌تی ناناوه‌ندی بكرێت، گوتی جگه له به‌رگری و كاروباری ده‌ره‌وه و هه‌ندێ شـتی دیكه با هه‌رێمه ناناوه‌ندیـیه‌كان به دوای ئیش‌وكاری خۆیاندا بڕۆن.


قورئانی پیرۆز V2.4 APK Download For Android - DS Black APK\nقورئانی پیرۆز v2.4 APK Download For Android\nApp Information of قورئانی پیرۆز\nقورئانی پیرۆز v2.4\nDescription of قورئانی پیرۆز\nالسلام علیکم روحمة الله وبرکاتە\nئێستا ئەپڵی کەیشنی قورئانی پیرۆز بەردەستە دەتوانی دای بگری بۆ سەرشاشەی موبایلەکەت….👈🏾📲\nیەکێک لە باشترین بەرنامەکانی قورئانی پیرۆز\nبەپێشکەوتوترین شێوە سەرەنجی بەکارهێنەر ڕا ئەکیشێت\nئەتوانی لەکاتی سەیرکردنی قورئان گوێبیستی 35 قورئان خوێن بی لەگەڵ دەنگی تەفسیری کوردی زاراوەی سۆرانی و زاراوەی بادینی، بەرنامەی قورئانی پرۆز چەندین تایبەتمەندی لەخۆ دەگرێت بۆ بەکارهێنەر هندێک لەو تایبەت مەندیانە..📱👇🏾\n1) دەنگی محمد صدق منشاوی بە بێ ئەنتەر نێت کار دەکات دەشتوانی دەنگی تر دابگری کە 35 قورئان خوێنە\n2)دوو دەنگی ئامادەکراوی تەفسیری کوردی سورانی بادینی\n3) دەتوانی دەنگی قورئان و تەفسیر کوردی خێراکردنی پێ بدەی بە شێوازی دڵی خۆت.\n4)جوار تەفسیری لەخۆ کردووە\n——-1تەفسیری رێبەر دەنگی ئامادە نەکراوە چاوە روان بن\n——-2تەفسیری ئاسان بەشێوازی نوسین و دەنگەوە\n——-3 تەفسیری بادینی بە نوسین و دەنگ بەم زوانە\n——-4 تەفسیری پۆختە بەبێ دەنگ\n——-5 تەفسیری راماڵ بەبێ دەنگ\n5) دابەزاندنی دەنگی قورئان خوێن و تەفسیر لە گوگای پلەی ستۆر رپتە بە بەرنامە قورئانی پیرۆز بۆ ئاسان کاری\n6) شونێ دیزاینی بەرنامەی قورئانی پیرۆز دەتوانی ئایەتەکان دیزاین بکەی لەناوی بۆ بڵاو کردنەوە👇🏾\n0——1 ئایەتی دەست نیشان کراو واتە هەڵگردن\n0——2ڕۆکاری لاپەرەی قورئان بە دوو شێواز\n0——3 رەنگی پشتێنەی لاپەرە قورئان\n0——4رەنگی ئایەتەکانی قورئان\n0——5قەبارەی فۆنتی ئایەتی قورئان\n0——6رەنگی پشتێنەی تەفسیر\n0——7 قەبارەی فۆنتی تەفسیر\n0——8 لارکردنی نووسین و تۆخ کردنی نووسین\n0——9 تەواوی پر بەشاشەکردنی لەبەری قورئان\n0——10 خێرا خوێندنەوەی قورئان\n0——12خێرا خوێندنەوەی تەفسیر قورئان\n0——13 گەورە و بچوک کردنی فۆنتی قورئان بە دوو پەنچە\n14 دەتوانی هەموو ئیەتێک کوپی بکەی یان👇🏾\n0——1کۆپی کردن قورئان و تەفسیر\n0——2 بەشی دیزاینی لەناو قورئانی پیرۆز\n0——3 دوبارە بونەوەی ئایەت بە شێوازی 5 چار\n0——4 دووبارە بونەوەی سورەتی قورئان\n0——5 رۆیشتنی لاپەری قورئان بەشیوازی توماتێکی\n0——6 خوێندنەوەی ئایەتەکانی قورئان ئایەت بۆ ئایەتێکی تر لەگەڵ دەنگی قورئان و تەفسیر\n0——7 هەر 30 جزء قورئان\n0——8 لەخۆ گرتنی کامل 114 سورەتی قورئان\n0——9 پەنچە داکرتن لەسەر شوێنی پێکردن بۆ هاتنە یەکەم ئایەتەوە\n8)لەخۆگرتنی ناوەکانی خوای گەورە99\n9)لەخۆگرتنی کاتی بانکەکان\n10)لەخۆگرتنی دۆزینەوەی مزگەوتە زیکەکان\n11)لەخۆگرتنی قیبلە نما\n13) لەخۆگرتنی فیدیۆیەکان وەکو قورئان خوێنەکان\n14)لەخۆگرتنی وێنەی ئایەنی\n15) لەخۆگرتنی ناوبر\n16) لەخۆگرتنی نوێژکردن وەکو پێغەمبەری خوا ﷺ\n17) پەیجی تایبەت بەقورئان\n18) بەشی خێری نەبراوە بۆ پەرەپێدانی بەرنامەی قورئان\n19)بەشخی راستو خۆی کەنالەکان👇🏾\n0——-1 کەناڵی ئاسمانی ئامۆژگاری\n0——-2کەناڵی ئاسمانی مککەی پیرۆز\n0——-3کەناڵی ئاسمانی مەدینە\n20 وتاری مامۆستایان لەخۆ کردتنی 20 وتاری خوێن\n21)هەموو ڕۆژێک بە شێوازی توماتیکی ئەوانە نیشان دەدات👇🏾\n0——-1ناوەکانی خوای گەورە هەموو ڕۆژێک ناوێک\n0——-2 ئایەتی هەڵژێردراو هەموو ڕۆژک ئایەتێک\n0——-3 دوعای هەڵژێردراو هەموو ڕۆژێک دوعایەک\n0——-4زکری هەلژێردراو هەموو رۆژێک زکرێک\n22 رێکەوتی ئەم ڕۆ👇🏾\n0——-1 کۆچی ئیسلامی\n23) ئاگادار کردنەوەی کاتەکان…\n25) ئاگاداری کردنەوەی فێژنە نوێکان و زیاد کردنی نوێکاری بەرنامەی قورئانی پیرۆز\nتكایە تكایە.. ئەم بەرنامەیە بەهەموو لایەكدا بڵاو بكەنەوە وەكو چۆن خوای گەورە ئەم نیعمەتە گەورەیەی پێ بەخشیوین بەڵكو خەڵكیش بێ بەش نەبێت لەم نیعمەتە گەورەیە ، كە ئەویش نیعمەتی خێرو پاداشتی قورئان خوێندنە.\n(بەرنامەی قورئانی پیرۆز) وەشانی یەکەم تایبەت بە مۆبایلەكانی سیستەمی ئەندرۆید،ئەم بەرنامەیە لە بەرواری٢٠١٩/٤/٥ دەستمان پێ كرد بە پشتیوانی خوای گەورە لە ٢٠٢٠/٧/٥ توانیمان تەوای بکەین کە یەک ساڵ و نیو دەکات.\nخوای گەورە نییەتمان خالص بكات و لە دروستكردنی ئەم بەرنامەدا تەنها نییەتمان ڕازی بوونی خوای گەورە بێت و داواكارین لە خوای گەورە بە ئەندازەی مسقاڵە زەڕەیەك ڕییا تێكەڵی نییەت و كردەوەكانمان نەبێت … اللهم امین.\n👨🏾💻 دارێـــژەر: رەزا دوســکی\n👨🏾💻 ئامادەکار: دیار عبدالله روستایی\nخوشكان و برایان ئەگەر هاوكارمان نەبوونە لە دروستكردنی ئەم بەرنامەیەدا تكایە هاوكارمان بن لە بڵاوكردنەوەیدا خوای گەورە پاداشتی خێرتان بداتەوە… جزاكم الله خیرا.\nRelated Posts of قورئانی پیرۆز


پرسه‌ی ڕێز گرتن له گیانبازانی ڕێگای ئازادی کوردستان – Denegkan\nپرسه‌ی ڕێز گرتن له گیانبازانی ڕێگای ئازادی کوردستان\nله‌چه‌ند ڕۆژی ڕابردودا به‌پیلانێکی هاوبه‌شی رژێمه داگیرکه‌ره‌کانی ئێران ،تورکیا و به پاڵپشتی لۆجیستی ولاته یه‌کگرتوه‌کانی ئه‌مه‌ریکا ، هێرشیکی به‌رفراوان کرایه سه‌ر بناری قه‌ندیل ، که‌له‌ده‌ره‌نجامدا زیانێکی زۆر به خه‌ڵکی ئه‌م ناوچه‌یه گه‌یشت و 6 هه‌ڤاڵی راگه‌یاندنی پارتمان( پارتی ژیانی ئازادی کوردستان) گه‌یشتنه کاروانی شه‌هیداندا .\nبۆ ڕێز گرتن له م 6 شه‌هیده قاره‌مانه که بونه قوربانی ڕێگای ئازادی کوردستان، کۆمیته‌ی سوێدی PJAK ڕۆژی یه‌کشه‌ممه به‌رواری 11/05/2008 پرسه‌یه‌ک بۆ ئه‌و پۆله ئه‌ستێره شه‌هیده له وڵاتی سوێد، شاری ستۆکهۆڵم داده‌نێین ، هیوادارین کوردستانیانی سوێد بۆ رێز گرتن له‌م شه‌هیدانه و سه‌رجه‌م شه‌هیدانی کوردستان به‌شداری ئه‌و پرسه‌یه بکه‌ن\nهه‌زاران سڵاو له گیانی پاکی شه‌هیدانی قه‌ندیل و سه‌رجه‌م شه‌هیدانی ڕێگای ئازادی کوردستاندا .\nرۆژی یه‌کشه‌مه کاتژمێر 14 بۆ\nکۆمیته‌ی سوێدی پارتی ژیانی ئازادی کوردستان\nPrevious ڕووی گەشی تەکنیک، تەکنیک هۆکاری ئاشکراکردنی تاوانەکانە!\nNext رۆژنامه له کتێبدا


واشنتن تایمز: ئه‌مه‌ریكا به ئه‌زموونی ئه‌ڵمانیا و ژاپۆن مامه‌ڵه‌ی له‌گه‌ڵ عێراق و ئه‌فغانستان كرد\n:: AM:12:32:20/09/2021 \nدانیال پیپس سه‌رۆكی كۆربه‌ندی ڕۆژهه‌ڵاتی ناوه‌ڕاست له ڕۆژنامه‌ی "واشنتن تایمز" وتارێكی به ناونیشانی بنیاتنانه‌وه‌ی گه‌ل له ئه‌فغانستان و عێراق سه‌ركه‌وتوو نابێت، ئه‌مه‌ریكا به سیاسه‌ت و ستراتیجی بنیاتنانه‌وه‌ی ئه‌ڵمانیا و ژاپۆن له دوای جه‌نگی دووه‌می جیهان ده‌یه‌وێ له هه‌زاره‌ی سێیه‌م گه‌ل و وڵاته‌كان بۆ به‌رژه‌وه‌ندی خۆی بنیات بنێته‌وه، له كاتێكدا جیاوازییه‌كان زۆرن و سه‌ركه‌وتن به ستراتیجێكی كۆن بۆ سه‌رده‌مێكی نوێ، كارێكی قورس و مه‌حاڵه.\nدوای جه‌نگی دووه‌می جیهان سه‌ركه‌وتووه‌كان داوای قه‌ره‌بوویان له وڵاته شكستخواردووه‌كان كرد، له‌گه‌ڵ ئه‌وه‌یش دا دووباره هه‌وڵی بنیاتنانه‌وه‌ی وڵاته شكستخواردووه‌كانیان به جۆرێك دایه‌وه، كه له خزمه‌تی ستراتیجی خۆیان و سیاسه‌تی ده‌ره‌وه و نێوده‌وڵه‌تی خۆیان بۆ هه‌میشه بمێننه‌وه.\nئه‌مه‌ریكا به ستراتیجی 1945 و بنیاتنانه‌وه‌ی ئه‌ڵمانیا و ژاپۆن مامه‌ڵه‌ی له‌گه‌ڵ عێراق و ئه‌فغانستان كرد\nئه‌و هه‌ڵه ستراتیجییه سه‌ركرده‌كانی ئه‌مه‌ریكا له 1945ه‌وه فێری بوون و ئێسته‌یش دووباره‌ی ده‌كه‌نه‌وه، به دڵنیاییه‌وه بۆ دوای جه‌نگی دووه‌می جیهانی ئه‌مه پلانێكی گونجاو بوو، هه‌ریه‌ك له ئه‌ڵمانیا و ژاپۆن و نه‌مسا و ئیتاڵیا دووباره به ویستی ئه‌مه‌ریكا بنیاتنرانه‌وه و سیسته‌مێكی دیموكراتی زۆر باش و گه‌شه‌سه‌ندوویان لێ دروست بوو، كه تا ئێسته‌یش به‌رده‌وامی هه‌یه.\nپاره‌داركردنی وڵاته شكستخواردووه‌كان بۆ هه‌ستانه‌وه، به‌شێكه له سیاسه‌تی رۆتینی ئه‌مه‌ریكا و به بنه‌مای "تۆ شكستت پێ هێنا، ئیتر تۆ خاوه‌نداری ده‌كه‌یت" ئه‌و هه‌نگاوه ده‌نرێت، تا ئه‌مه‌ریكا له دوای شكست، به‌وجۆره وڵاته‌كه دروست بكاته‌وه، كه بتوانێ به‌شێوه‌ی ناڕاسته‌وخۆ خاوه‌نداریه‌تی لێ بكات و له هه‌موو جموجۆڵه‌كانی له‌سه‌ر گۆڕه‌پانی نێوده‌وڵه‌تی، ئه‌و وڵاتانه پشتیوان و شوێنكه‌وته‌ی ئه‌مه‌ریكا بن.\nكاتێكیش له سه‌ره‌تای سه‌ده‌ی بیست و یه‌كه‌م، ئه‌مه‌ریكا به پشتیوانی هاوپه‌یمانه‌كانی توانی حكوومه‌تی قاعید و تاڵیبان له ئه‌فغانستان و ڕژێمی سه‌دام حوسێن له عێراق بڕوخێنێت و هه‌ردوو وڵاته‌كه داگیر بكات، به شێوه‌یه‌كی سروشتی، ده‌ستی به دووباره نۆژه‌نكردنه‌وه‌ی ئه‌و دوو وڵاته كرد، دووباره ده‌ستووری نوێ نووسرایه‌وه و هێزه شه‌ڕكه‌كان دروستكرانه‌وه و مه‌شقیان پێكرا، سه‌ركرده‌ی نوێ ده‌ركه‌وتووه و به ملیاران دۆلاریش ڕژێنرایه نێو ئه‌و دوو وڵاته‌وه، كه زۆربه‌ی به گه‌نده‌ڵی به‌فیڕۆ درا.\nواشنتن ئامانجی ئه‌وه بوو، به‌هه‌مانشێوه‌ی 1945 ئه‌ڵمانیا و ژاپۆنێكی تر له عێراق و ئه‌فغانستان دروست بكات، كه به ته‌واوی هاوپه‌یمان و شوێنكه‌وته‌ی ئه‌و بن، به‌ڵام جیاوازی گه‌وره و جه‌وهه‌ری له نێوان 2001 و 2003 له‌گه‌ڵ 1945 بوونی هه‌یه.\nهۆی قایلبوونه‌وه‌ی ئه‌ڵمانیا و ژاپۆن به دروستكردنه‌وه‌یان له‌لایه‌ن ئه‌مه‌ریكا بۆ ئه‌وه ده‌گه‌ڕێته‌وه، كه ئه‌و دوو وڵاته به ته‌واوی وێرانبوون و گه‌له‌كانیان چه‌ندان ساڵ له جه‌نگ و ماڵوێرانی بوون، هیچ شتێكیان بۆ نه‌مایه‌وه، بۆ ڕزگاركردنی ژیانیان به هه‌موو شتێك ڕازی بوون، به‌ڵام جه‌نگی ئه‌فغانستان و عێراق چه‌ند هه‌فته‌یه‌كیان خایاند و گه‌له‌كانیان به به‌راورد به ژاپۆن و ئه‌ڵمانیا زیانێكی ئه‌وتۆیان به‌رنه‌كه‌وت و به سه‌لامه‌تی لێی ده‌رباز بوون. واته ئه‌وان هه‌موو شتێكیان له ده‌ست نه‌دا، تا به هه‌موو شتێكی ئه‌مه‌ریكایش ڕازی ببن، له‌به‌ر ئه‌وه ئه‌مه‌ریكا نه‌یتوانی و ناشتوانێ ئه‌و دوو وڵاته به‌و ستراتیجه دروست بكاته‌وه، كه له 1945 سه‌ركه‌وتنی به‌ده‌ستهێنا و ئه‌ڵمانیا و ژاپۆن و ئیتاڵیا و نه‌مسای نوێی لی به‌رهه‌مهات.\nجیاوازی كات و جیوگرفیا و زۆر هۆی تر هه‌ن، كه وایان له ئه‌مه‌ریكا كردووه، نه‌توانێ عێراق و ئه‌فغانستان بكات به ژاپۆن و ئه‌ڵمانیایه‌كی تر و هه‌رگیزیش ناتوانێ ئه‌وه بكات\nئه‌مه‌ریكییه‌كان له جه‌نگی دووه‌می جیهانی له پێناوی به‌رژه‌وه‌ندی باڵای نیشتمان و مانه‌وه‌ی سه‌ربه‌خۆی و ئازادی خۆیان چوونه جه‌نگه‌وه، به تایبه‌ت دوای ئه‌وه‌ی ژاپۆن هێرشی كرده سه‌ر ئه‌مه‌ریكا و مووشه‌كی ئاراسته‌ی ئه‌و وڵاته كرد، ئه‌مه كاردانه‌وه‌یه‌كی گه‌وره‌ی جه‌ماوه‌ری ئه‌مه‌ریكای لێ كه‌وته‌وه و هه‌مووان پشتیوانی سوپا و هێزه‌كانی ئه‌مه‌ریكایان ده‌كرد و وه‌ك سه‌ربازی خۆبه‌خش ناوی خۆیان تۆمار ده‌كرد، به‌ڵام ئه‌وه‌ی له عێراق و ئه‌فغانستان ڕووی دا، ئامانجه‌كان بچووك و سنوورداربوون و پێوه‌ستبوون به هه‌ندێك ئامانجی سیاسه‌تی ده‌ره‌وه‌ی ئه‌مه‌ریكا.\nخاڵێكی تر ئه‌وه‌یه كه هه‌ریه‌ك له ژاپۆن و ئه‌ڵمانیا هه‌رگیز وڵاتی دراوسێیان نه‌بوو كه له‌گه‌ڵیدا له ململانێكی قووڵی مێژوویی بن، شه‌پۆلێكی گه‌وره‌ی میدیای پروپاگنده و گرووپی میلیشیایان هه‌بێت و هاوكات گرووپی تیرۆریستی نه‌بوو، كه له‌و دوو وڵاته خۆیان بته‌قێننه‌وه، به‌ڵام ئێران له‌لایه‌كه‌وه كه‌وتووه‌ته ڕۆژئاوای ئه‌فغانستان و له‌لایه‌كی تره‌وه‌یش ڕۆژهه‌ڵاتی عێراق، هاوكات سووریایش له ڕۆژئاوای عێراقه‌وه‌یه، كه ئه‌و دوو وڵاته دوژمنایه‌تی سه‌رسه‌ختی هه‌ژموونی ئه‌مه‌ریكان له ناوچه‌كه و زۆر به وردی له دژی ئه‌مه‌ریكییه‌كان جه‌نگان و توانیویانه ئه‌مه‌ریكییه‌كان تووشی شه‌كه‌تییه‌كی زۆر بكه‌ن، بۆیه دواجار ناچاریان كردن كه ئه‌فغانستان جێ بهێڵن.\nله‌گه‌ڵ هه‌موو ئه‌و جیاوازییانه‌ی كه باسمان لێوه‌ی كرد، واشنتن خوێندنه‌وه‌ی بۆ ڕۆڵی ئاین له‌و دوو وڵاته نه‌كرد، زۆرینه‌ی ڕه‌های خه‌ڵكی عێراق و ئه‌فغانستان مسوڵمانن، ئه‌وان وه‌ك كۆمه‌ڵگه‌ی ئه‌ڵمانی و ژاپۆنی نین، كه كۆمه‌ڵگه‌یه‌ك بن زیاتر نیشتمانپه‌روه‌ری لایان گه‌ڵاڵه بوو بێت، هه‌ستی ئاینی كه‌متر به‌سه‌ریانه‌وه زاڵ بێت، به پێچه‌وانه‌وه خه‌ڵكی عێراق و ئه‌فغانستان زۆرینه‌یان دژی ئه‌وه‌ن كه له‌لایه‌ن حاكمێكی بیانی و نامسوڵمانه‌وه سه‌ركردایه‌تی و فه‌رمانڕه‌وایه‌تییان بكرێت، ئه‌مه پێچه‌وانه‌ی شه‌ریعه‌تی ئاینه‌كه‌یانه، بۆیه ئه‌مه‌ریكا وه‌كچۆن هه‌رگیز نه‌یتوانی، هه‌رگیزیش له داهاتوو ناتوانێ ئه‌و دوو وڵاته بخاته ژێر ڕكێفی خۆیه‌وه و گه‌ل و سیسته‌م و دوو وڵاته به‌و جۆره دابڕژێ و دروستی بكاته‌وه، كه شوێنكه‌وته‌ی واشنتن بن.


خولی ئەمریکی - لۆس ئانجێلێس گالاکسی vs دالاس - Soccer - Yariga - Results, fixtures, tables and statistics\nLos Angeles vs. دی سی یونایتد سپۆرتین کانساس ستی vs. کۆڵۆمبۆس کریو نیو ئینگلاند vs. Atlanta United فێلادێلفیا یونیۆن vs. شیگاکۆ فایەر ڕیاڵ ساڵت لەیک vs. هۆوستن داینامۆ لۆس ئانجێلێس گالاکسی vs. دالاس کۆلۆرادۆ ڕاپیدس vs. وایتکاپس پۆڵاتلاند تیمبێرس vs. لۆس ئانجێلێس گالاکسی مۆنتێریال ئیمپاکت vs. هۆوستن داینامۆ Atlanta United vs. فێلادێلفیا یونیۆن\nلۆس ئانجێلێس گالاکسی vs دالاس 2-3\nلۆس ئانجێلێس گالاکسی\nزە هۆم دێپۆت سەنتەر (Carson, California)\n33' R. Hollingshead (G) (دروستکرا لە لایەن: M. Díaz)\n40' C. Colmán (G) (دروستکرا لە لایەن: R. Hollingshead)\n66' C. Gruezo (G)\nزڵاتان ئیبراهیمۆڤیچ (G) 69' (دروستکرا لە لایەن: س. لێتگێت)\nزڵاتان ئیبراهیمۆڤیچ (G) 90'+7 (دروستکرا لە لایەن: C. Pontius)\nP. Kitchen (USA)\nئاشلی کۆڵ (ENG)\nD. Steres (USA)\n'58 بۆ مایکڵ کیانی\nزڵاتان ئیبراهیمۆڤیچ (SWE)\n'70 بۆ J. Hayes\n'58 بۆ E. Boateng\nس. لێتگێت (USA)\nT. Hillard-Arce (USA)\n'86 بۆ C. Pontius\n'76 بۆ H. Mosquera\n'90 بۆ ڕۆلاند لاما\nم. فیگێڕۆوا (HND)\nD. Romney (USA)\nJ. Maurer (USA)\nE. Klimenta (MNE)\nJ. Cano (USA)\nJ. Vom Steeg (USA)\nJoão Pedro (PRT)\n'58 بۆ S. Carrasco\nمایکڵ کیانی (FRA)\n'58 بۆ D. Steres\nJ. Hayes (USA)\n'70 بۆ M. Díaz\n'76 بۆ M. Barrios\nC. Pontius (USA)\n'86 بۆ T. Hillard-Arce\n'90 بۆ K. Acosta\nD. Sarachan (USA)\nS. Schmid (DEU)\n2 P. Kitchen\n3 ئاشلی کۆڵ\n5 D. Steres\n9 زڵاتان ئیبراهیمۆڤیچ 69' 90+7'\n14 S. Carrasco\n17 س. لێتگێت\n20 T. Hillard-Arce\nڕاهێنەر: S. Schmid\n1 J. Gonzalez گ 90+2'\n7 C. Gruezo 66'\n9 C. Colmán 40' 80'\n10 M. Díaz\n12 R. Hollingshead 33'\n31 م. فیگێڕۆوا\n41 J. Vom Steeg گ\n19 C. Pontius بۆ T. Hillard-Arce 86'\n22 E. Klimenta\n24 E. Boateng بۆ S. Carrasco 58' 63'\n28 مایکڵ کیانی بۆ D. Steres 58'\n14 J. Maurer گ\n11 H. Mosquera بۆ M. Barrios 76'\n13 T. Akindele\n15 J. Hayes بۆ M. Díaz 70'\n20 ڕۆلاند لاما بۆ K. Acosta 90'\n34 J. Cano\n24/02/19 CLF لۆس ئانجێلێس گالاکسی 1 - 3 کۆلۆرادۆ ڕاپیدس زانیاری زیاتر لەسەر ئەم یارییە\n03/03/19 MLS لۆس ئانجێلێس گالاکسی 2 - 1 شیگاکۆ فایەر بینینی ڕووداوەکان زانیاری زیاتر لەسەر ئەم یارییە\n09/03/19 MLS دالاس 2 - 0 لۆس ئانجێلێس گالاکسی بینینی ڕووداوەکان زانیاری زیاتر لەسەر ئەم یارییە\n17/03/19 MLS لۆس ئانجێلێس گالاکسی 3 - 2 Minnesota United بینینی ڕووداوەکان زانیاری زیاتر لەسەر ئەم یارییە\n01/04/19 MLS لۆس ئانجێلێس گالاکسی 03 : 00 پۆڵاتلاند تیمبێرس زانیاری زیاتر لەسەر ئەم یارییە\n06/04/19 MLS وایتکاپس 04 : 00 لۆس ئانجێلێس گالاکسی زانیاری زیاتر لەسەر ئەم یارییە\n14/04/19 MLS لۆس ئانجێلێس گالاکسی 04 : 30 فێلادێلفیا یونیۆن زانیاری زیاتر لەسەر ئەم یارییە\n20/04/19 MLS لۆس ئانجێلێس گالاکسی 05 : 00 هۆوستن داینامۆ زانیاری زیاتر لەسەر ئەم یارییە\n25/04/19 MLS Minnesota United 02 : 00 لۆس ئانجێلێس گالاکسی زانیاری زیاتر لەسەر ئەم یارییە\n20/02/19 MSC ڕیاڵ ساڵت لەیک 1 - 2 دالاس زانیاری زیاتر لەسەر ئەم یارییە\n23/02/19 MSC نیویۆرک رب. 1 - 2 دالاس زانیاری زیاتر لەسەر ئەم یارییە\n02/03/19 MLS دالاس 1 - 1 نیو ئینگلاند بینینی ڕووداوەکان زانیاری زیاتر لەسەر ئەم یارییە\n16/03/19 MLS کۆڵۆمبۆس کریو 1 - 0 دالاس بینینی ڕووداوەکان زانیاری زیاتر لەسەر ئەم یارییە\n23/03/19 MLS دالاس 22 : 30 کۆلۆرادۆ ڕاپیدس زانیاری زیاتر لەسەر ئەم یارییە\n31/03/19 MLS ڕیاڵ ساڵت لەیک 03 : 00 دالاس زانیاری زیاتر لەسەر ئەم یارییە\n07/04/19 MLS فێلادێلفیا یونیۆن 01 : 30 دالاس زانیاری زیاتر لەسەر ئەم یارییە\n14/04/19 MLS دالاس 02 : 00 پۆڵاتلاند تیمبێرس زانیاری زیاتر لەسەر ئەم یارییە\n20/04/19 MLS Atlanta United 22 : 00 دالاس زانیاری زیاتر لەسەر ئەم یارییە\nزە هۆم دێپۆت سەنتەر


سەرۆك كۆمار: كاتی چارەسەركردنی كێشەكانی عێراق و كوردستانە بە قازانجی هاوڵاتیان | KURDPLAT\nسەرۆك كۆمار: كاتی چارەسەركردنی كێشەكانی عێراق و كوردستانە بە قازانجی هاوڵاتیان\nکوردپلات 9/12/2020 09:14:00 ص ليست هناك تعليقات\nدكتۆر بەرهەم ساڵح، سەرۆککۆماری عێراق لە (سلێمانی - مێرگەپان) لە کۆبوونەوەی لەگەڵ سەرۆکوەزیرانی عێراق ئاماژەی بەوە کرد، دەرفەتێکی مێژوویی هاتووەتە پێش بۆ چارەسەرکردنی کێشە هەڵپەسێردراوەکانی نێوان هەرێمی کوردستان و حکومەتی ناوەندی لەوانە مووچە.\nکۆبوونەوەی بەرهەم ساڵح و مستەفا کازمی بە بەشداری یەکێتی، ژمارەیەك لە هێزەكانیتر بەڕێوە چوو، بەپێی راگەیێندراوی سەرۆکایەتیی کۆماری عێراق، بەرهەم ساڵح بە مستەفا کازمی گوتووە، "لە تۆدا هەموو ئاماژە باشەکان دەبینم کە بتوانی ئەو کێشانە یەکلایی بکەیتەوە،\nلە کۆبوونەوەکە بەرهەم ساڵح باسی ئەوەی کردووە، چۆن چیاکانی کوردستان "هەمیشە پەناگەیەک بوونە بۆ ئازادی خوازانی عێراق" هاوکات مستەفا کازمی، سەرۆکوەزیرانی عێراق بە بەرهەم ساڵحی راگەیاندووە، "لە قەبارەی مێژووی ئەم ناوچەیە تێدەگەم کە پەناگەیەکی ئارام بوو بۆ خودی خۆم و ژمارەیەک لە هاوڕێکانم. ئێمە هەرگیز ئەو شتە لەبارەی کوردستان لەیاد ناکەین".\nسەرۆکوەزیرانی عێراق باسی لەوەشکردووە، "ئێستا بە دۆخێکی ئاڵۆزدا تێدەپەڕین و دەبێت هەڵسەنگاندن بۆ ئەو ئەزموونە بکەین. هاوکات دان بەوەدا بنەین کە شکستمان هێناوە لە دوای 2003 بۆ دامەزراندنی حوکمێکی رەشید لە عێراق". بە گوتەی کازمی، ئێستا دەبێت بگەڕێن بە شوێن دەرفەتێکدا بۆ گۆڕینی ئەو شکستە بۆ چیرۆکی سەرکەوتن "لە رێگەی من و تۆ و هەموو کەسە باشەکانی دیکە. پشت بەخوا سەرکەوتوو دەبین لە دامەزراندنی داهاتوویەک بۆ نەوەکانی عێراق".\nمستەفا کازمی سوپاسی سەرۆك كۆماری کردووە بۆ هەوڵەکانی "بۆ کەمکردنەوەی بەربەستەکانی بەردەم حکومەتی ناوەندی لە بابەتی مووچە و هەندێک لە شایستەکانی هەرێمی کوردستان". دەشڵێت، "تۆ رۆڵێکی گرنگت هەبوو بۆ هاوبەشەکانمان لە هەرێمی [کوردستان] و لە بەغدا".


پێرێز لە زێدان توڕەیە\nفلۆرنتینۆ پێرێزی سەرۆكی یانەی ریال مەدریدی ئیسپانی تاڕادەیەكی زۆر لە راهێنەری پێشووی تیپەكەی زێنەدین زێدانی فڕەنسی توڕەیە.\nزێدان لە كۆتایی وەرزی رابردوو بەشێوەیەكی لەناكاو بڕیاری دەستبەرداربوونی لە كاری راهێنەرایەتی یانەی ریال مەدرید راگەیاند.\nماوەی هەفتەیەكیشە دەنگۆی ئەوە بڵاو دەكرێتەوە كە زێدان پاڵێوراوی یەكەمی بەرپرسانی یانەی مانچستەر یونایتدی ئینگلیزییە لە ئەگەری دوورخستنەوەی راهێنەرە پورتوگالییەكەیان جۆزێ مۆرینۆ.\nمۆرینۆ ماوەیەكە رووبەڕووی پاڵەپەستۆیەكی زۆری هاندەران و بەرپرسانی یانەی مانچستەر یونایتد بووەتەوە بەهۆی ئەنجامە خراپەكانی وەرزی نوێی خولی نایابی ئینگلیزی، ئەمەش وای كردووە ئەگەری مانەوەی تا كۆتایی ئەم وەرزە لەق ببێت.\nرۆژنامەی (ئێكسپرێس)ی ئینگلیزی ئاشكرای كرد: پێرێزی سەرۆكی یانەی ریال مەدرید تاڕادەیەكی زۆر لە زێدان توڕەیە، چونكە پێشتر پێی راگەیاندبوو كە دەیەوێ پشوو وەربگرێ و لە ماوەیەكی نزیكدا ئەركی راهێنەرایەتی هیچ یانەیەكی تر وەرناگرێتەوە.\nسەرۆكی یانەی ریال مەدرید پێیوابوو بەلایەنی كەم زێدان بۆ ماوەی ساڵێك لە كاری راهێنەرایەتیكردن دوور دەكەوێتەوە پاڵپشت بە قسەكانی خۆی كە هەست بە ماندووبوونێكی زۆر دەكات بەتایبەتیش بەهۆی ركابەرییەكانی خولی پاڵەوانانی ئەوروپا.\nپێرێز بۆشی روون بۆتەوە كە زێدان تاڕادەیەكی زۆر لە وەرگرتنی ئەركی راهێنەرایەتی یانەی مانچستەر یونایتد نزیك بووەتەوە بەتایبەتش كە ئێستا باس لە دوورخستنەوەی مۆرینۆ دەكرێ بەهۆی ئەنجامە خراپەكانی ئەم وەرزەی خولی نایابی ئینگلیزییەوە.


ژیان | وەرزش | یانە سەركەوتووەكانی ئەمساڵ بۆ یاری كۆتایی چامپیۆنز لیگ\nیانە سەركەوتووەكانی ئەمساڵ بۆ یاری كۆتایی چامپیۆنز لیگ\n2020-08-20 | 404 جار خوێندراوەتەوە\nدواجار دوو یانە سەركەوتن بۆ یاری كۆتایی خولی یانە پاڵەوانەكانی ئەوروپا و كە یەكێكیان یەكەم جاریەتی لە مێژوی خۆیدا بگاتە یاری كۆتایی و یەنەیەكیشیان پێنج جار نازناوەكەی بەدەستهێناوە.\nشەوی رابردوو بە بردنەوەی یانەی بایرن میونشنی ئەڵمانی، بە ئەنجامی سێ گۆڵی بێ وەڵام لە یانەی لیۆنی فەرەنسی، گەیشتە یاری كۆتایی چامپیۆنز لیگی 2019 بۆ2020 و بڕیارە رۆژی یەك شەممە 23ی ئاب روبەڕووی یانەی پاریس سانجێرمان دەبێتەوە.\nپێشتریش یانەی پاریس بە ئەنجامی سێ گۆڵی بێ وەڵام یانەی یانەی لایپزینگی كردە دەرەوە و بۆ یەكەمجار لە مێژووی خۆیدا گەیشتە یاری كۆتایی چامپیۆنز لیگ.\nیانەكە یانەیەكی فەرەنسیە و لەلایەن دەزگای قەتەری بۆ وەبەرهێنان خاوەنداری دەكرێت و سەرۆكی یانەكە ناسر خلێفی خاوەنی كەناڵەكانی بین سپۆرتە، لە ئێستادا راهێنەری یانەكە تۆماس تۆخێلی ئەڵمانیە، یانەكە لە ساڵی 1950 دامەزراوە.\nیانەكە لە مێژووی خۆیدا 43 نازناوی ناوخۆیی فەرەنسی بردووەتەوە، دوو نازناوی نێودەوڵەتیشی بردووەتەوە كە هەریەكە لە نازناوەكانی جامی كیئۆس و ئینتەر توتو بووە.\nیانەكە لە مێژووی خۆیدا نۆ جار لۆگۆی خۆی گۆڕیوە و ئیدنسۆن كاڤانی ئۆرۆگوایی لە مێژووی یانەكەدا خاوەنی زۆرترین گۆڵە كە 200 گۆڵی تۆمار كردووە، لە مێژووی خۆیدا 35 راهێنەری گۆڕیوە و 17 جاریش سەرۆكی یانەكە گۆڕاوە.\nیانەی بایرن میونشن\nیانەیەكی ئەڵمانیە و ماوەی 120 ساڵە دامەزراوە ، سەرۆكی یانەكە هێلبرت هاینز و بەڕێوەبەری وەرزشی حسێن ساڵح میدچە و بەرپرسی جێبەجێكاری یانەكەش كارل هاینس رومینیگەیە و راهێنەری یانەكەش هانس دیتەر فلیكە .\nگۆڵكاری مێژووی یانەكە جیرار مۆلیرە كە 564 گۆڵی تۆمار كردووە و 62 نازناوی ناوخۆیی وڵاتەكەی بەدەستهێناوە 11 جاریش نازناوی نێودەوڵەتی بەدەستهێناوە كە پێنج جار براوەی چامپیۆنس لیگ بووە و پێنج جاری شلە یاری كۆتایدا لەو خولەدا شكستی هێناوە.\nیانەكە لە مێژووی خۆیدا 10 جار لۆگۆی خۆی گۆڕیوە و 10 جاریش درێسی سەرەكی خۆی گۆڕیوە، یانەكە لە مێژووی 120 ساڵەی خۆیدا 28 راهێنەری گۆڕیوە لە مێژووی خۆیدا زۆرترین نازناوی لەگەڵ ئوتمار هیتسفێڵدی ئەڵمانی بووە كە 11 نازناوی جیاوازی بۆ بردوونەتەوە.\nچامپیۆنز لیگی 2019 بۆ2020\nهەرچەندە ئەو دوو یانەیەكە لە سەرەتای وەرزەوە ناوەكانیان پاڵێوراو بووە بۆ بردنەوەی چامپیۆنز لیگ بەڵام بلاوبوونەوەی كۆرنا بۆ هەردوو یانە بووە دەرفەتێكی بەهێز كە لە قۆناغی هەشت تیپیدا یاری گەڕانەوە نەما ئەوەش بووە هۆكاری ئەوەی بەشێوەیەكی ئاسان سەربكەون بۆ یاری كۆتایی.\nیانەی بارین لەم یاریەی رۆژی 23ی مانگ 11 هەمین یاریەتی لە كۆتایی چامپیۆنز لیگدا ئەنجامی بدات، ئەگەر سەركەوتنیش بەدەستبهێنێت دەبێتە خاوەنی شەشەمین جامی پاڵەوانێتیەكە.\nیانەی پاریس سانجێرمان یەكەمجاریەتی لە مێژووی خۆیدا بگاتە یاری كۆتایی خولەكە بە بردنەوەی لە یانە باڤاریەكە دەتوانێت ریكۆردێكی مێژووی تۆمار بكات و سەرۆكی یانەكە بگەیەنێتە خەونەكەی، هەرچەندە ئەو یانەیە یەكەمین جاریەتی بگاتە یاری كۆتایی خولەكە كە ئەوەش بۆخۆی ریكۆردێكە لە مێژووی خۆیدا.


عارف قوربانی: گۆڕە بەکۆمەڵەکەی سەماوە كه‌سوكاری ته‌یموری ئه‌نفاله\nعارف قوربانی نووسه‌ری بواری ئه‌نفال، رایده‌گه‌یه‌نێت: بەشی زۆری ئەو رووفاتانەی ناو گۆڕە بەکۆمەڵەکەی سه‌ماوه خوشک و دایک و کەسوکاری تەیموری ئه‌نفال و گەرمیانیەکانن.\nله‌سه‌ر گۆڕه به كۆمه‌ڵه‌كه‌ی سه‌ماوه كه له میدیاكانه‌وه وابڵاوكرایه‌وه رۆژی 12ی 4 ی 2019 دۆزراوه‌ته‌وه، عارف قوربانی ده‌ڵێت "ئەو گۆڕە بەکۆمەڵە ئەو شوێنەیە کە تەیموری ئەنفال بەبرینداری تیایدا رزگاری بووە و بەشی زۆری ئەو رووفاتانەی ناو گۆڕە بە کۆمەڵەکە، خوشک و دایک و کەسوکاری تەیمور و گەرمیانیەکانن".\nته‌یموری ئه‌نفال، تاكه ده‌ربازبووی گۆڕی به كۆمه‌ڵی ژن و منداڵه ئه‌نفالكراوه‌كانی گه‌رمیانه، كه دوای گولـله‌بارانكردنیان له یه‌كێك له گۆڕه به‌كۆمه‌ڵه‌كانی سه‌ماوه، سه‌رجه‌میان گیانله‌ده‌ستده‌ده‌ن، به‌ڵام ته‌یموور به برینداری خۆی ده‌رباز ده‌كات خۆی ده‌گه‌یه‌نێته ماڵێك له شاری سه‌ماوه، دواتر به هاوكاری بنه‌ماڵه‌ی ئالعێشم ئەو خێزانەی چەند ساڵێك تەیمور به‌خێوده‌كه‌ن، ته‌یمور رزگاری ده‌بێت و ده‌گه‌ڕێته‌وه بۆ ده‌ڤه‌ری گه‌رمیان.\nعارف قوربانی نوسه‌ری كتێبی (ته‌یمور، تاكه رزگاربووی گۆڕی به‌كۆمه‌ڵی ژن و مناڵه ئه‌نفالكراوه‌كان)، ئاماژه به‌وه‌شده‌كات: "تەیمور ھەمیشە تەئکیدی دەکردەوە کە دەتوانێ بچێتەوە شوێنی بەکۆمەڵکوشتنەکەیان، ساڵی ٢٠٠٩ ھەڤاڵ مام جەلال تیمێکی لە سکرتاریەتی بەڕێزیان لەگەڵ تەیمور ناردە سەماوەو بە ھاوکاری بنەمالەی ئالعێشم ئەو خێزانەی چەند ساڵێك تەیموریان لەخۆگرتبوو، تەیمور گۆڕی کەسوکارەکەی دۆزییەوە".\nعارف قوربانی ده‌شڵێت "ئێستا ئەو گۆرەی دەوترێت تازە دۆزراوەتەوە پێش 10 ساڵ دۆزراوەتەوە، لە کتێبەکەی تەیمور بەدرێژیی ئەو باسەی تیایە".


:: AM:12:57:05/02/2020 \nپسپۆران و كارمه‌ندانی هه‌واڵگری توركیا دووپات له‌وه ده‌كه‌نه‌وه كه ویلایه‌ته یه‌كگرتووه‌كانی ئه‌مه‌ریكا پلانێكی نوێی بۆ داهاتووی ناوچه‌كه داڕشتووه و له‌و ڕوانگه‌یه‌وه‌یش عێراق دابه‌ش ده‌كات، به‌شێكی باكوری عێراق و سووریا به‌یه‌كه‌وه ده‌لكێنێت و قه‌واره‌یه‌كی سه‌ربه‌خۆی لێ دروست ده‌كات.\nسه‌رۆكی هۆبه‌ی هه‌واڵگری سه‌ربازی توركیا ئیسماعیل حه‌قی بیگین به ڕۆژنامه‌ی "یه‌نی شه‌فه‌ق"ی توركی ڕاگه‌یاندووه، كه ویلایه‌ته یه‌كگرتووه‌كانی ئه‌مه‌ریكا ئێسته دوو به‌رنامه‌ی وردی له‌به‌رده‌سته، یه‌كه‌میان به‌ستنه‌وه‌ی كورده‌كانی سووریا و عێراق به‌یه‌كتر و دووه‌میشیان عه‌ره‌به سوننه‌كانی ئه‌نبار و مووسڵ به ناوچه سوننییه‌كانی ڕۆژهه‌ڵاتی سووریا، كه ئه‌مه‌یش له‌لایه‌ن سعوودیه‌وه به ته‌واوی پاره‌دار ده‌كرێت.\nزیاتر گوتی، ئه‌و یه‌كگرتنانه‌ی عه‌ره‌بی سوننه و كوردی عێراق و سووریا به ناوی پرۆژه‌ی "یه‌كگرتنه‌وه" كاری له‌سه‌ر ده‌كرێ، ئامانجیش بێهێزكردنی وڵاته كاریگه‌ره‌كانی ناوچه‌كه‌یه كه له نێویان دا توركیا له پێشه‌نگدایه، بۆیه ئه‌و پیلانه كه به هاوكاری ڕووسیا و ئه‌وروپایش كاری له‌سه‌ر ده‌كرێ، هه‌موو ئامانجه‌كه‌ی بریتییه له لاوازكردنی پێگه‌ی توركیا و گۆڕینی نه‌خشه‌ی ڕۆژهه‌ڵاتی ناوه‌ڕاست.\nله به‌شێكی تری قسه‌كانی ئه‌و به‌رپرسه‌ی پێشووی هه‌واڵگری توركیا ده‌ڵێ، ئه‌مه‌ریكا جیا له‌و پیلانه ده‌یه‌وێ مانه‌وه‌ی هێزه‌كان له عێراق زۆر فره‌وانتر و جێگیرتر بكات، ئه‌مه‌یش به داپۆشینی ناوی هێزه‌كان له هێزی ئه‌مه‌ریكاوه بۆ هێزه‌كانی ناتۆ، ئه‌مه‌یش یارییه‌كی نوێیه كه هه‌م خه‌ڵكی عێراق و هه‌م سیاسییه‌كانی پێ هه‌ڵده‌خه‌ڵه‌تێنرێت.\nناوچه كوردییه‌كانی عێراق و سووریا به‌یه‌كه‌وه ده‌به‌سترێنه‌وه و ده‌وڵه‌تیان لێ دروست ده‌كرێ\nله به‌شێكی تری بابه‌ته‌كه هاتووه، ڕه‌نگه دیوێكی تری پیلانه‌كه یه‌كخستنی كورد و عه‌ره‌بی سوننه بێ له عێراق و سووریا و دروستكردنی ده‌وڵه‌تێكی هاوبه‌ش بێ بۆیان، ئێسته هه‌رێمی كوردستان و واشنتن خه‌ریكی تواندنه‌وه‌ی سنووری نێوان سووریا و عێراقن له‌و ناوچانه‌ی به ده‌ست هێزه كوردییه‌كانی سه‌ر به حكوومه‌تی هه‌رێمی كوردستانه‌وه‌یه، بۆیه به پێویستی ده‌زانن كه توركیا هه‌موو هه‌وڵی خۆی بدات، بۆ مانه‌وه‌ی عێراق و سووریا به یه‌كگرتوویی و ڕێگریكردن له دابه‌شكردن و گۆڕینی ناوچه‌كه بۆ به‌رژه‌وه‌ندی ئه‌مه‌ریكا و ئه‌وروپا و ڕووسیا.\nله‌لایه‌كی تره‌وه جه‌نگیز تومار سه‌رۆكی زانكۆی ئه‌حمه‌د یه‌سوی توركی بۆ ڕۆژنامه‌كه گوتی، بڕیاره‌كه‌ی په‌رله‌مان و حكوومه‌تی به‌غدا بۆ ده‌ركردنی هێزه‌كانی ئه‌مه‌ریكا له عێراق، دووباره نه‌خشه كۆنه‌كه‌ی دابه‌شكردنی عێراقی هێناوه‌ته‌وه سه‌ر مێز، به تایبه‌ت بۆ سوننه‌كان ئێسته جموجۆڵی زۆر خێرا و نامۆ هه‌یه، له‌لایه‌ن ئه‌مه‌ریكا و سعوودیه‌وه.\nڕوونی كرده‌وه، پاش ئه‌و ڕه‌تكردنه‌وه‌یه‌ی عێراقییه‌كان دژ به ئه‌مه‌ریكا ده‌ریان بڕی، دوای كوشتنی قاسم سوله‌یمانی فه‌رمانده‌ی فه‌یله‌قی قودسی سوپای پاسداران، ئه‌مه‌ریكییه‌كان، خه‌ریكه بێ ئومێد ده‌بن له هێشتنه‌وه‌ی عێراق به‌مجۆره، چونكه له‌و بڕوایه‌دان مانه‌وه‌ی عێراق به‌م نه‌خشه‌یه‌ی ئێسته هیچ سوودێكی بۆ ئه‌وان نابێ، به‌ڵكوو ده‌بێته گۆڕه‌پانی هێزه كاریگه‌ره‌كانی ناوچه‌كه به تایبه‌تی ئێران و توركیا، ئه‌مه‌یش به هیچ شێوه‌یه‌ك له به‌رژه‌وه‌ندی ئه‌وان نییه و به توندی دژی ده‌وه‌ستنه‌وه.\nله به‌شێكی تری قسه‌كانی گوتی، گه‌یشتنی ئێران له ڕێی عێراق و سووریا به لبنان و هه‌ڕه‌شه‌كردن بۆ سه‌ر ئیسرائیل و ئاسایشی ئه‌و وڵاته، پێویسته به دۆزینه‌وه‌ی چاره‌سه‌رێكی ڕیشه‌ییه، بۆیه جێبه‌جێكردنی پرۆژه‌ی ده‌وڵه‌تێكی كورد و عه‌ره‌بی سوننه له سنووری ئوردنه‌وه تا توركیا به ته‌واوی ئارامی و ئاسایشی ئیسرائیل ده‌پارێزێ و ده‌بێته به‌ربه‌ستێكی گه‌وره له‌به‌رده‌م ئێران.\nئاماژه‌ی دا، كه هۆكاری سووربوونی ئه‌مه‌ریكا له‌سه‌ر مانه‌وه‌ی هێزه‌كانی له عێراق، زیاتر بریتییه له پرسی ڕێگریكردن له ئێران و گه‌یشتنی به ده‌ریای ناوه‌ڕاست له ڕێی عێراقه‌وه، چونكه ئێسته هێزه‌كانی ئه‌مه‌ریكا له ئه‌نبار و سه‌لاحه‌دین و مووسڵ و كوردستان هه‌ن، كه ئه‌مانه‌یش ڕێی گه‌یشتنن به سنووری سووریا و له‌وێوه‌یش به لبنان و ده‌ریای ناوه‌ڕاست و ئیسرائیل.\nسوننه‌كانی عێراق و سووریایش ده‌بنه خاوه‌نی ده‌وڵه‌تێك و سعوودیه هه‌موو پشتیوانییه‌كی بۆ دووپات كردوونه‌ته‌وه\nله‌باره‌ی سه‌ركه‌وتنی ئه‌و پرۆژه‌یه جه‌نگیز تۆمار ده‌ڵێ، به دڵنیاییه‌وه كورد و سوننه به پرۆژه‌یه‌كی له‌مجۆره ڕازی ده‌بن، به‌هۆی ئه‌و فشار و كێشه گه‌ورانه‌ی له‌گه‌ڵ شیعه‌ی عێراق و ئێران به تایبه‌تی هه‌یه.\nله‌و نێوه‌نده‌یش دا شانشینی سعوودیه له ڕووی مادییه‌وه پشتیوانی ته‌واوی ئه‌و پرۆژه‌یه ده‌كات، به تایبه‌ت له دروستكردنی ناوچه‌یه‌كی سه‌ربه‌خۆ بۆ سوننه‌كان كه ئه‌نبار به‌شی سه‌ره‌كی و دڵی ئه‌و ناوچه‌یه بێت. به گشتی واشنتن ده‌یه‌وێ له ڕێی دروستكردنی هاوپه‌یمانییه‌ك له نێوان كورد و سوننه و سعوودیه به‌ربه‌ستێكی گه‌وره له به‌رده‌م ئێران دروست بكات و خه‌ونه‌كه‌ی بۆ دروستكردنی هیلالی شیعه به ته‌واوی كۆتایی پێ ده‌هێنێت.\nباریش ئارتیم پسپۆری مێژوو له زانكۆی ئیسته‌نبۆل له‌وباره‌وه گوتی، پرۆژه‌كه بۆ 15 ساڵ پێش ئێسته ده‌گه‌ڕێته‌وه و جۆبایدن پێشنیازی كردووه، هه‌رچه‌نده حكوومه‌ته‌كانی ئه‌مه‌ریكا له ڕابردوو ڕه‌تیان كردووه‌ته‌وه ده‌ست بۆ هه‌نگاوێكی له‌مشێوه‌یه به‌رن، به‌ڵام دۆخی ئێسته جیاوازه، چونكه خه‌ریكه هه‌موو شتێك له ده‌ست ده‌ده‌ن و به زۆر ده‌كرێنه ده‌ره‌وه‌ی عێراق، بۆیه گومانی تێدا نییه، ئه‌مه‌ریكا ده‌سته‌وه‌ستان نابێت، ئه‌گه‌ر فشاره‌كان بۆ ده‌ركردنی زیاتر بكرێن، پرۆژه‌ی دابه‌شكردنی عێراق بۆ سێ ناوچه‌ی سه‌ربه‌خۆ و جیاواز باشترین بژارده ده‌بێ له‌به‌رده‌م كۆشكی سپی.


کوردیپێدیا - کازم حەمەدەمین رەئوف ئیلنجاغی\n✌ کازم حەمەدەمین رەئوف ئیلنجاغی | 🏷 پۆل: شەهیدان | زمانی بابەت: 🏳 کوردیی ناوەڕاست | 👁🗨\nکازم حەمەدەمین رەئوف ئیلنجاغی\nناوی تەواوی: کازم حەمەدەمین رەئوف فەتاح حەمەد مەلاک.\nنازناو: کازم ئیلنجاغی.\nلە بەهاری ساڵی (1962) لە گوندی (ئیلنجاغی گەورە)ی دەڤەری کۆیەکۆیە لەدایک بووە.\nنازناوی بنەماڵە: شێخانی.\nساڵی 1978 پەیوەندی دەکات بە رێکخستنەکانی (کۆمەڵەی رەنجدەرانی کوردستان / یەکێتی نیشتمانی کوردستان) کە لەوکاتەدا خوێندکاری قۆناغی دووەمی ئامادەیی کشتوکاڵی (کەڵەک) بووە. دوای ماوەیەک ئاشکرا دەبێت لەلایەن رژێم و دەزگا ئەمنیەکانی حزبی بەعس و چاودێریەکی تووندی دەخەنە سەری و ئازاری دەدەن هەر بۆیە بە ناچاری خەباتی شار بەجێدەهێڵێت و روو لە شاخ دەکات و دەبێتە پێشمەگە لە هەرێمی (8)ی دەشتی هەولێرهەولێر کە پاشان ناوەکەی گۆڕا بۆ تیپی 86ی دەشتی هەولێر. بەشداری چەندین شەڕ و نەبەردی و داستانی هێزی پێشمەرگەی لە سنووری تیپەکەی دا دەکات کاتێک مامە ڕیشە دێتە سنووری دەشتی هەولێر چەند پێشمەرگەیەکی ئازا هەڵدەبژێرێت تاوەکو لەگەڵی بن یەکێک لەو پێشمەرگانە کە هەڵیدەبژێرێت (شەهید کازم حەمەدەمین) دەبێت. بەشداریەکی کارای راپەڕینە مەزنەکەی بەهاری ساڵی 1991 دەکات لە ئازادکردنی چەندین ناوچەدا تا دەگاتە (کەرکوککەرکوک). لەسەر داوای سەرۆکی حکومەتی کابینەی دووەمی حکومەتی هەرێم (کۆسرەت رەسول عەلی) دەکرێت بە (فەرماندەی مەفرەزە) لە دەستەی تایبەتی خۆی واتە ماڵی (کۆسرەت رەسول). لە ئەنجامی شەڕی نەگریسی براکوژی نێوان پارتی دیموکراتی کوردستانپارتی دیموکراتی کوردستان و یەکێتی نیشتمانی کوردستان لە شەوی 14-1-1995 لە شاری هەولێر دوای 14 ساڵ پێشمەرگایەتی شەهید دەکرێت. لەدوای خۆی چوار جگەرگۆشەی بەجێهێشتووە بە ناوەکانی (کرێکار، نسار، کەنار، ساکار).\n➕ ئەم بابەتە لەلایەن: (شکۆ حەمەد شێخانی)ەوە لە: Jul 28 2015 7:53PM تۆمارکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Jan 25 2019 7:43PM باشترکراوە\n👁 ئەم بابەتە 11,329 جار بینراوە\n📷 فایلی وێنە 1.0.1 30 KB Jul 28 2015 7:53PM شکۆ حەمەد شێخانی


ترەمپ: بۆریس جۆنسن دەبێتە سەرۆک وەزیرانێکی گەورەی بریتانیا\n- 7/23/2019 2:54:00 PM 2939 جار خوێندراوەتەوە\nدۆناڵد ترەمپی سەرۆکی ئەمریکا پیرۆزبایی خۆی ئاراستەی بۆریس جۆنسن کرد بەبۆنەی هەڵبژاردنی وەک سەرۆکی پارتی پارێزگارانی بریتانیا کە دواتر دەبێتە سەرۆک وەزیرانی ئەو وڵاتە.\nئەو دەبێتە سەرۆک وەزیرانێکی گەورەی بریتانیا\nراستەوخۆ دوای هەڵبژاردنی وەک سەرۆکی پارتی پارێزگارانی بریتانیا، دۆناڵد ترەمپی سەرۆکی ئەمریکا لەتویتێکدا پیرۆزبایی خۆی ئاراستەی بۆریس جۆنسنی وەزیری دەرەوەی پێوشوی بریتانیا کرد و رایگەیاند " ئەو دەبێتە سەرۆک وەزیرانێکی گەورەی بریتانیا ".\nدوانیوەڕۆی ئەمڕۆ، پارتی پارێزگارانی بریتانیا بەدەنگی بەڵێی لەسەدا 66ی ئەندامانی بەشداربوی پارتەکەی کە رێژەی لەسەدا 87 یان بەشداری کردبو، بۆریس جۆنسنی وەزیری پێشوی دەرەوەی بریتانیای وەک سەرۆکی پارتەکە هەڵبژارد و دواتریش ناوبراو دەبێتە سەرۆک وەزیرانی بریتانیا.\nراستەوخۆ دوای هەڵبژاردنی وەک سەرۆکی پارتەکەی، جۆنسن لەوتارێکدا بەستایشی پارتەکەی و رکابەرەکەی دەستی پێکرد و رایگەیاند " لەئایندەدا خەڵکی دەزانن کە پارتەکەی چ بڕیارێکی ژیرانەی داوە بۆ هەڵبژاردنی ئەو."\nلەبارەی رکابەرەکەشی ( جێرمی هەنتی وەزیری ئێستای دەرەوەی ئەو وڵاتە) جۆنسن رایگەیاند " هەنت رکابەرێکی بەهێز و بەتوانا بوە و دڵسۆزانە کارەکانی بەڕێدەکات."\nهاوکات لەبارەی پرۆژەی ئایندەی حزبەکەشییەوە رایگەیاند، پێویستە پارتی پارێزگاران دو کاری سەرەکی ئەنجامبدات، ئەوانیش ناساندنەوە و زیندوکردنەوەی کولتوری کارکردن لەگەڵ ئەوانی دیکە و کولتوری کارکردن لەپێناوی هەستانەوەی حکومەتی خەڵک.


مەکتەبی سیاسیی یەکێتی چارەسەری بەپەلە و یەکێتییانەی گرفتە ناوخۆییەكان و دیاریكردنی ڕێوشوێنی دروست دووپاتدەكاتەوە، بەشێوەیەك ئارامیی هەرێمی كوردستان و سلێمانی پارێزراوبێت.\nئەمڕۆ بە سەرپەرشتیی بافڵ تاڵەبانی هاوسەرۆکی یەكێتیی یەکێتیی نیشتمانیی کوردستان، مەكتەبی سیاسیی حزبەكە لە سلێمانی کۆبووەوە.\nلە کۆبوونەوەکەدا چەند تەوەرێکی بواری حزبی و هەڵبژاردنەکان تاوتوێکران.\nبەپێی ڕاگەیەندراوی كۆبوونەوەكە، “وێڕای گفتوگۆ لەسەر چارەسەری بەپەلە و یەکێتییانەی گرفتە ناوخۆییە حزبییەکان و دیاریکردنی ڕێوشوێنی دروست بۆیان، لەناویشیاندا پاراستنی ئارامی و ھێمنی ھەرێمیی کوردستان بە شاری سلێمانیشەوە، تەئکید لەسەر بەگەڕخستنی توانای ماددی و مەعنەوی مەکتەب و دەزگاکانی یەکێتیی کرایەوە بەرەو هەڵمەتێکی پڕ جۆش و خرۆشی پێکەوەیی و دیموکراتییانە بۆ سەرخستنی لیستی هاوپەیمانی کوردستان، کە لیستی هاوبەشی بزوتنەوەی گۆڕان و یەکێتییە لە هەڵبژاردنی داهاتووی ئەنجومەنی نوێنەرانی عێراقدا”.\nمەکتەبی سیاسی، مەکتەب و مەڵبەندەکان و ئۆرگانەکانی یەکێتیی ڕاسپاردووە، “هاوشانی ئۆرگانەکانی بزوتنەوەی گۆڕانی هاوپەیمان، پەیوەستی میحوەر و بازنەکانی هەڵبژاردن بن، کە ئەرکی هەرە لە پێشینەیانە بۆ سەرخستنی کاندیدەکانی هاوپەیمانی کوردستان لە هەموو بازنەکانی هەڵبژاردندا.\nمەكتەبی سیاسیی یەكێتی دووپاتیشیدەكاتەوە، “سەرکەوتنی هاوپەیمانی کوردستان ئاسۆیەکی ڕوون و نوێ لەبەردەم گەلی کوردستان دەکاتەوە بۆ پەرەپێدانی خەباتی پەرلەمانی و دیموکراتی و لەپێناو چارەسەرکردنی کێشەکانی هەرێمی کوردستان و حکومەتی فیدڕاڵ، بە کێشەی ناوچە جێناکۆکەکانەوە، کە هەر بە بژاردەی گفتوگۆ و ڕێوشوێنی سیاسی دەگەیەندرێتە ئەنجام”.\nپەرلەمانتارێک داوا دەکات لەسەر شەقامی 100 مەتری سلێمانییەکی هاوچەرخ دروستبکرێت\nپەرلەمانتارێکی پەرلەمانی کوردستان پڕۆژەیەک بۆ شەقامی 100 مەتری سلێمانی ڕادەگەیەنێت و دەڵێت، لە جێگەی ئەوەی چواردەوری شەقامەکە بکرێت…\nلە هەرێمی کوردستان پێداویستیی دەستنیشانکردنی جۆرێکی دیکەی کۆرۆنا دابین دەکرێت\nلەگەڵ بڵاوبوونەوەی جۆرێکی دیکەی ڤایرۆسی کۆرۆنا بەناوی “زنجیرەی دەلتا” وەزارەتی تەندروستیی هەرێم ڕایگەیاندووە، پێداویستیان بۆ دەنستنیشانکردنی ئەو جۆرەی…


سەرۆكی هەرێم:یەكێتی بەشێكی گرنگی بزووتنەوەی رزگاریخوازیی كوردستانە – Knwe.org\nسەرەکی » هەواڵ » سەرۆكی هەرێم:یەكێتی بەشێكی گرنگی بزووتنەوەی رزگاریخوازیی كوردستانە\nسەرۆكی هەرێم:یەكێتی بەشێكی گرنگی بزووتنەوەی رزگاریخوازیی كوردستانە\nسەرۆكی هەرێمی كوردستان رایگەیاند: یەكێتیی نیشتمانیی كوردستان، بەشێكی گرنگی بزووتنەوەی رزگاریخوازیی كوردستانە.\nنێچیرڤان بارزانی سەرۆكی هەرێمی كوردستان لە پەیامێكی پیرۆزباییدا بۆ یادی دامەزراندنی یەكێتیی نیشتمانیی كوردستان، كە ئاراستەی هاوسەرۆكان و ئەنجومەنی باڵای سیاسی و بەرژەوەندی و مەكتەبی سیاسی كردووە، دەڵێت: لە (45)هەمین ساڵیادی دامەزراندنی یەكێتیی نیشتمانیی كوردستاندا، پیرۆزبایی لە ئێوەی بەڕێز و سەركردایەتی و تەواوی ئەندامان و جەماوەری یەكێتی دەكەم، هیوای سەركەوتنتان بۆ دەخوازم. یەكێتیی نیشتمانیی كوردستان، بەشێكی گرنگی بزووتنەوەی رزگاریخوازیی كوردستانە، لەگەڵ پارتی دیموكراتی كوردستان و لایەنەكانی دیكەدا، هاوبەشی سەرەكی بوون لە دەسكەوتەكان و پرۆسەی سیاسی و بنیاتنانی دامەزراوەكانی هەرێمی كوردستان و لە چەسپاندنی مافەكانی گەلی كوردستان لە دەستووری عیراقدا.\nلە بەشێكی دیكەی پەیامەكەدا دەشڵێت: «ئێستاش لە كاتێكدا هەرێمی كوردستان وەك عیراق و ناوچەكە، رووبەڕووی دۆخێكی هەستیار و تەحەدیاتی گەورە بۆتەوە، لە هەموو كاتێك زیاتر پێویستیمان بە تەبایی، كاری هاوبەش و یەكڕیزیی هەیە كە تاكە رێگەی سەركەوتن و بنەمای هەموو دەسكەوتەكانە. لە رابردوودا هاوكاری و هەماهەنگیی سەرۆك مام جەلال كە ئەمڕۆ بە رێزەوە یادی دەكەینەوە، لەگەڵ سەرۆك مەسعود بارزانی، سەلمێنەری ئەو راستییەن». ئاماژەی بەوەشداوە: لەم یادەدا دروود بۆ گیانی شەهیدانی یەكێتیی نیشتمانیی كوردستان و تەواوی شەهیدانی كوردستان كە گیانیان لەپێناوی ئازادیی گەلەكەیاندا بەخشی، سەری رێز و نەوازش لە بەردەمیاندا دادەنوێنین و سڵاو و رێز بۆ خانەوادە سەربەرزەكانیان دەنێرین.


ئاسایشی پارتی هێرشی کردە سەر کاروانی خۆپیشاندەرانی سیدەکان - RojNews\nسەدان هاوڵاتیی باشوری کوردستان لە هەشت شار و شارۆچکەوە بەمەبستی شەرمەزارکردنی داگیرکارییەکانی حکومەتی تورک چونە سیدەکان، ئاسایشی پارتی هێڕشی کردە سەر کاروانی هاوڵاتیان و هاوڵاتیانیش وەڵامیان دایەوە.\nئەمڕۆ هاوڵاتیانی کورد لە شارەکانی سلێمانی، هەولێر، ڕانیە، قەڵادزێ، شارەزوور، کەرکوک، کەلار و قەندیلەوە بەرەو سیدەکان بەڕێکەوتن، لە گوندی باڵایانی سەربە شارۆچکەی قەسرێ چۆمان گەیشتنە یەکدی و کاروانێکی هاوبەشیان پێکهێنا بە مەبەستی شەرمەزارکردنی هێرشەکانی حکومەتی تورک بۆ سەر باشوری کوردستان.\nکاروانەکە لە خاڵی پشکنینی قەسرێ لەلایەن ئاسایشی پارتییەوە ڕێگرییان لێکرا، ئاسایشی پارتی بە ئەندامانی کاروانەکەیان وتووە، کە لە سەرەوە فەرمانیان پێکراوە کە ڕێگری بکەن لە چوونی ئەو کاروانە بەرەو سیدەکان.\nلە بەرامبەر ڕێگرییەکاندا، خەڵکیش پێداگرییان کرد لە چوونیان و لە ئەنجامدا ئاسایش هێڕشی کردە سەر هاوڵاتیان.\nهەروەها هاوڵاتیان بە بەرد وەڵامی هێرشی ئاسیاشیان دایەوە و دروشمی "بمرێت خیانەت" و "بژی هەپەگە"یان وتەوە.\nپاش ڕێگرییەکە هاوڵاتیان لە پشتی خاڵی پشکنینی قەسرێ گردبوونەتەوە، چاوەڕوان دەکرێت لەوێ کۆنگرەیەکی رۆژانەمووسی ئەنجام بدەن.


مێژووی دڕندەیی لای مرۆڤ\n:: PM:09:52:24/03/2020 \nدوای نیو سه‌ده له پێشكه‌وتنی زانستی ئه‌نترۆپۆلیجیا و دۆزینه‌وه‌ی ده‌یان به‌ڵگه‌ی نوێ له‌سه‌ر مرۆڤی سه‌ره‌تا، ده‌ركه‌وتووه هێشتا ئه‌ڵقه‌یه‌كی بازنه‌كه بزره و زۆر شتی تر ماوه به تایبه‌تی له ڕوانگه‌ی ڕه‌وشی ژیان و هه‌ڵسوكه‌وتیان. ئێسته له ئه‌نجامی لێكۆڵینه‌وه‌ی به‌رده‌وام، هه‌ندێك له‌و شاراوانه ئاشكرا بوون.\nمیلفن كۆنر مامۆستای ئه‌نترۆپۆلیجیا (مرۆڤناسی) و بایلۆجیی كرداری له زانكۆی ئیمۆریی ئه‌مه‌ریكی ده‌ڵێ: كاتێك له ساڵانی شه‌ستی سه‌ده‌ی ڕابردوو بۆ دكتۆرا ده‌مخوێند، وه‌ك هه‌ر زانایه‌كی ئه‌نترۆپۆلیجیا، كتێبی Ideas on Human Evolution (بیرۆكه‌كانی گه‌شه‌كردنی مرۆڤ)م خوێنده‌وه كه بریتی بوو له كۆمه‌ڵێ كاری زانستیی نوێ له‌و بواره‌دا. دوای چڕبوونه‌وه له‌و بواره‌دا كه پێویسته هه‌ر قوتابییه‌كی دكتۆرا وا بكات، گه‌یشتمه ئه‌و ئه‌نجامه‌ی كتێبه‌كه هیچی تر نییه له كۆمه‌ڵێ بیرۆكه‌ی زۆر به‌ڵام كه‌مترین زانیارییان له‌سه‌ر بڵاو بووه‌ته‌وه.\nبه‌پێی زانستی مرۆڤناسی، ئه‌گه‌رچی مرۆڤ مێژووه‌كه‌ی زۆر كۆنه، به‌ڵام ئه‌وه‌ی توانیویانه خوێندنه‌وه‌ی بۆ بكه‌ن له پێش 300 هه‌زار ساڵه‌وه ده‌ست پێ ده‌كات و ئیتر سه‌ره‌تاكه چۆن بووه له ڕوانگه‌ی زانست و ئاینه‌وه ده‌گۆڕێ و ئێمه لێره‌دا ئه‌وه‌ی زانست باسی ده‌كات چڕ ده‌كه‌ینه‌وه كه ده‌یگه‌ڕێنێته‌وه بۆ جۆره مه‌یموونێكی له‌ناوچوو، هه‌ندێ به‌ڵگه‌ش كه ساڵی 2003 له ئه‌نده‌نووسیا له‌باره‌ی پاشماوه‌ی هۆبیته‌كان دۆزرایه‌وه، ده‌ركه‌وتووه مرۆڤه سه‌ره‌تاییه‌كان به ڕێكی ڕۆیشتوون و درێژییه‌كه‌یان له چوار پێ كه‌متر بووه و مێشكیان بچووكتر بووه له مێشكی مرۆڤی ئێسته، ته‌مه‌نی ئه‌م جۆره مرۆڤه‌ش بۆ 50 هه‌زار ساڵ ده‌گه‌ڕێته‌وه.\nكۆنر له پێشه‌كیی وتارێكدا له ماڵپه‌ڕی "the atlantic" بڵاوی كردووه‌ته‌وه ئاماژه بۆ ئه‌وه ده‌كات، له‌گه‌ڵ زۆربوونی زانیارییه‌كان له‌باره‌ی مرۆڤی سه‌ره‌تایی، سه‌رسوڕمانی زیاتر دروست ده‌بێ. پشكنینه مایكرۆسكۆبییه‌كان ده‌ری ده‌خه‌ن، هه‌ندێك له‌و نیشانانه‌ی له‌سه‌ر ئێسكه‌كان ده‌رده‌كه‌ون كه ته‌مه‌نیان بۆ 2.5 ملیۆن ساڵ ده‌گه‌ڕێته‌وه، جێی به‌ركه‌وتنی شتی تیژ دیاره، زاناكان پێشتر پێیان وا بووه ئه‌مانه دواتر دروست بوون، به‌ڵام ده‌بێ خوێندنه‌وه‌ی تریان بۆ بكرێ.\nبه‌پێی ئه‌و پاشماوانه‌ی له‌ناو ددانی مرۆڤی نیارده‌رتاڵ دۆزراونه‌ته‌وه، مرۆڤی به‌هێز و ئێسك ئه‌ستوور بوون و نانی جۆ و گۆشتیان خواردووه، وه‌ك مرۆڤی ئێسته‌یش جگه له گۆشت، ڕووه‌كیشیان خواردووه. به پشكنینی NDA كه له‌سه‌ر پارچه‌ی بچووكی ئێسكی كه‌مه‌ر دۆزراوه‌ته‌وه كه بۆ هه‌زاران ساڵ ده‌گه‌ڕێته‌وه، ده‌رده‌كه‌وێ جۆره گیاندارێكی تری نزیك له شێوه‌ی مرۆڤ ژیاون، له‌گه‌ڵ مرۆڤدا تێكه‌ڵ بوون.\nئێسته زانستی مرۆڤناسی له‌وه ده‌رچووه ته‌نیا خوێندنه‌وه بۆ به‌ردێك و پارچه ئێسكێك بكات. ساڵی 1965 كتێبێك به ناوی "كۆمه‌ڵه‌ی ئیرفین دیفۆر له‌باره‌ی هه‌ڵسوكه‌وته سه‌ره‌كییه‌كان" ده‌رچوو، ئه‌وكات به كۆمه‌ڵێ قسه‌ی هه‌ڵبه‌ستراو و خه‌ون و خه‌یاڵ ته‌ماشا ده‌كران، تێیدا هاتبوو: ئێمه هه‌رگیز بنه‌چه‌ی خۆمان وه‌ك مرۆڤ تێناگه‌ین، تا ئاژه‌ڵه نزیكه‌كان له خۆمان نه‌خوێنینه‌وه. هه‌ر بۆ ئه‌وه‌ش چه‌ندان زانای گه‌وره‌ی مرۆڤناسی، خێوه‌تیان له دارستانه‌كان دانا و چاودێریی مه‌یموون و شه‌مپازی و چه‌ندان جۆری تری ئاژه‌ڵیان ده‌كرد، به‌بێ ئه‌وه‌ی ڕه‌وشی ژیانیان تێك بده‌ن، بۆ ئه‌وه‌ی وه‌ك خۆیان لێیان حاڵی بن و هه‌موو ئه‌و زانیارییانه‌ی ده‌ستیان ده‌كه‌وت، تۆماریان كرد.\nداروین ساڵی 1838 له یاداشتێكدا نووسیویه‌تی: بنه‌چه‌ی مرۆڤ به ته‌واوی سه‌لمێنراوه، ئه‌وه‌ی له مه‌یموونی بابوون حاڵی بێت ده‌بێ زۆر ماندوو بێت تا له میتافیزیكیا تێ بگات. داروین به‌و قسانه ده‌یه‌وێ به ته‌واوی بۆچوونی زانستی به‌سه‌ر بۆچوونی ئاینیدا زاڵ بكات و ئه‌مه‌ش به‌شێك بوو له‌و سه‌ره‌تایانه‌ی له‌سه‌ر مرۆڤی كۆن دۆزراونه‌ته‌وه.\nچۆن بتوانین پێوه‌ندی له نێوان توندوتیژی و هاوكاریی هه‌ڵسوكه‌وتی مرۆڤ بدۆزینه‌وه؟\nله كتێبی " The Goodness Paradox: The Strange Relationship Between Virtue and Violence in Human Evolution" هاتووه: چۆن ده‌توانین له نێوان هه‌ڵسوكه‌وتی توندوتیژی و هه‌ڵسوكه‌وتی هاوكاریی، پێوه‌ندی بدۆزینه‌وه و بۆچی مرۆڤی ئێسته به به‌راورد به مرۆڤی كۆن توندوتیژ نییه و به به‌راورد به نزیكترین خزممان كه مه‌یموونی شه‌مبازییه له توندوتیژییه‌وه دوورین؟ ئه‌ی باشه بۆچی توندوتیژیی مرۆڤ به‌رانبه‌ر كۆمه‌ڵێكی دژ به خۆمان ئێجگار وێرانكه‌ره؟\nجۆدال و دیڤۆر هه‌ردوو زانای مرۆڤناسی پرسیاریان له رانگام كرد كه خه‌ریكی خوێندنی ئه‌نترۆپۆلیجیا بووه له زانكۆی هارڤارد و خه‌ریكی كار بووه بۆ كتێبێكی نوێی له‌سه‌ر هه‌ڵسوكه‌وتی مرۆڤه كۆنه‌كان و ده‌رئه‌نجام بۆی سه‌لماندن، مه‌یموونی شه‌مپازی زۆر دڕه‌نده‌یه، به‌شێوه‌یه‌ك دایك و منداڵه‌كانی، دایك و منداڵی هاوڕه‌گه‌زی خۆیان ده‌كوژن.\nئه‌م توێژینه‌وانه له‌سه‌ر شه‌مپازی بۆیه ده‌كرێ، چونكه هه‌موو زانایانی ئه‌ناترۆپۆلیجی كۆكن له‌سه‌ر بۆچوونه‌كانی داروین، بۆیه پێیان وایه باشترین ڕێ بۆ دۆزینه‌وه‌ی هه‌ڵسوكه‌وتی مرۆڤه سه‌ره‌تاییه‌كان، وردبوونه‌وه‌یه له هه‌ڵسوكه‌وتی مه‌یموونی شه‌مپازی.\nمه‌یموونی شه‌مپازی به‌پێی توێژینه‌وه‌كان، نێره‌كان به ناچاری مێیه‌كانیان تووشی گوێڕایه‌ڵیی فه‌رمانه‌كان ده‌كه‌ن و به‌شێوه‌ی گرووپ هێرش ده‌كه‌نه سه‌ر گرووپی تری هاوڕه‌گه‌زی خۆیان و وێرانیان ده‌كه‌ن، ئه‌مه‌ش هه‌مان ئه‌و هه‌ڵسوكه‌وتانه‌یه كه له مرۆڤیشدا تا ئێسته به‌رده‌وامه و ماوه و هه‌میشه زانست ده‌خرێته زمه‌تی دۆزینه‌وه چه‌كی نوێ بۆ له ناوبردنی گرووپی تری مرۆڤ.\nیه‌كێك له‌و ڕه‌فتارانه‌ی له مه‌یموونی شه‌مپازیدا هه‌یه، به‌شێوه‌ی گرووپ و باند، دزه ده‌كه‌نه سه‌ر یه‌كێك له هاوڕه‌گه‌زه‌كانی خۆیان و به هه‌موویان لێی ده‌ده‌ن تا ده‌یكوژن و شه‌وان پاسه‌وانی ده‌كه‌ن بۆ ئه‌وه‌ی هێرشیان نه‌كرێته سه‌ر و له‌لایه‌ن گرووپ و هۆزی تری شه‌مپازی هه‌ڵنه‌كوتنه سه‌ریان.\nله كتێبی نێره‌كانی شه‌یتان (Demonic Males) ڕانگام كه ساڵی 1996 بڵاوی كردووه‌ته‌وه، وێنه‌یه‌كی زۆر تۆقێنه‌ری مێژووی مرۆڤایه‌تی نیشان ده‌دات و ده‌یسه‌لمێنێ، ئه‌و هه‌سته دڕنده‌ییه‌ی له مرۆڤدا هه‌یه، ده‌گه‌ڕێته‌وه بۆ بنه‌چه‌كه‌ی كه پێش ئه‌وه‌ی ببێ به مرۆڤ تێیدا دروست بووه و هێشتا به‌رده‌وامه تێیدا و نه‌یتوانیوه به ته‌واوی لێی ده‌رباز بێت و هه‌موو ئه‌و بیردۆزانه‌ی هۆبز له‌سه‌ر بۆماوه‌یی خووڕه‌وشتی مرۆڤ كردوویه‌تی، پشتڕاست ده‌كاته‌وه.\nله كتێبی "ئاگركردن: چۆن چێشتلێنان كردووینی به مرۆڤ؟" كه هه‌ر ڕیچارد ڕانگام ساڵی 2009 بڵاوی كردووه‌ته‌وه، یه‌كه‌م ده‌ركه‌وتنی گۆڕانی جیابوونه‌وه‌ی كرۆمۆسۆمی مرۆڤ له‌گه‌ڵ شه‌مپازی، ده‌ستی به ئاگركردنه‌وه كردووه و ئه‌وه ڕاست نییه كه پێش 800 هه‌زار ساڵ فێری ئاگركردنه‌وه بووه، به‌ڵكو پێش دوو ملیۆن ساڵ فێری بووه، واته له‌گه‌ڵ سه‌ره‌تای دروستبوونی مرۆڤ.\nبه‌هۆی ئاگره‌وه، مرۆڤ فێر بووه گۆشت به خاوی نه‌خوات و ئیتر ورده ورده سیسته‌می بۆ چێشتلێنان داناوه و هه‌ر به‌و هۆیه‌وه توانیویه‌تی شه‌ویش ڕووناك بكاته‌وه و ڕاوچییه‌كانیش هه‌ر به‌هۆی ئاگره‌وه هه‌وڵیان داوه گه‌شه به زمان بده‌ن و فێری قسه‌كردن ببن.\nئه‌م ئه‌نجامانه ده‌ری ده‌خه‌ن مرۆڤ هه‌ر له سه‌ره‌تای بوونیه‌وه، دڕنده و شه‌ڕانگێز بووه، نێر هه‌وڵی خۆسه‌پاندنی به‌سه‌ر مێ داوه و ورده ورده ئه‌و هه‌وڵانه كه‌م بووه‌ته‌وه. بۆیه كاتێك مرۆڤێكی دڕنده و دژ به ژن ده‌بینی، ئه‌وه نزیكتره له بنه‌چه ئاژه‌ڵییه شه‌مپازییه‌كه‌ی و كاتێكی مرۆڤێكی ته‌واو ئاشتیخواز ده‌بینی ئه‌وه به ته‌واوی له‌و نه‌ریته كۆنانه‌ی ڕه‌چه‌ڵه‌كی سه‌ره‌تای مرۆڤ دوور كه‌وتووه‌ته‌وه.


مەقامی دایک و باب و رەنجەکانیان - یونس سلیمان زاده\nخانه/خانواده/ مەقامی دایک و باب و رەنجەکانیان\nمەقامی دایک و باب و رەنجەکانیان\nدایک و باب\nیونس سلیمان زاده Send an email ۱۷ آذر ۱۳۹۷\n۰ 397 خواندن این مطلب 3 دقیقه زمان میبرد\nنەفەرێک دێتە خزمەت پێغەمبەر (د.خ) و دەڵێ : ئەی پێغەمبەر چ کەسێک لە هەموو کەس سەزاوارترە من چاکەی لەگەڵ بکەم ؟\nرەسولی ئەکرەم دەفەرمۆێ : دایکت !\nدیسان پرسیاری دەکا ، لە پاشان ؟\nفەرموی : دایکت !\nکوتی : دوای ئەو؟\nبۆ باری سێیەم فەرموی : دایکت !\nنەفەرەکە پرسیاری لێ کرد ، ئەی دوای دایکم ؟ فەرموی : بابت\nهەروەها دەفەرموێ : وای بەحاڵی ئەو کەسە ، وای بە حاڵی ئەو کەسە ، وای بە حاڵی ئەو کەسە ، کە دایک و بابی یان دانەیەک لەو دوانە لەکنی بە تەمەنی پیری دەگەن ، بەڵام ناچێتە بەهەشتەوە!!\n✅ خودای گەورە لە قورێانی پیرۆزدا ئەمر بە ئیحسان و چاکەکاری لەگەڵ دایک و باب دەکاو دەفەرمۆێ :\n(( و وصینا الانسان بوالدیه حسنا )) عنکبوت/ ۸\n[ئێمه فه‌رمانمانداوه به ئاده‌میزاد که چاکره‌فتار بێت له‌گه‌ڵ دایک و باوکیدا]\nیان دەفەرمۆێ : (( واخفض لهما جناح الذل من الرحمه و قل ارحمهما کما ربیانی صغیرا )) ۲۴/ اسراء\n[باڵی میهره‌بانی خۆتیان بۆ ڕاخه‌و ملکه‌چ به بۆیان، نزا بکه‌و بڵێ: په‌روه‌ردگارا ڕه‌حمیان پێ بکه‌و میهره‌بان به بۆیان، هه‌روه‌کو چۆن ئه‌وان ڕه‌حمیان به من کردوو و منیان په‌روه‌رده کردووه به بچووکی و منداڵی]\nبۆچی خودا و رەسولەکەی ئەوا سفارش دەکەن ، بە چاکە لەگەڵ دایک و باب ؟\nلە جوابی ئەو پرسیارە دەبێ بڵێین بە ڕاستی ئەو دوانە (دایک و باب) شانیان هەڵدەگرێ کە ئاوا خودای خۆڵقێنەر و نێردراوەکەی محمد (د.خ) سفارش بکەن بە چاکەو ئیحسان کردن دەرحەق بەوان !\nچونکە زۆر ڕوون و ئاشکرایە ، دایک و باب بە خاتری منداڵەکانیان سەختی و نارەحەتی زۆر و زەوەندە قبووڵ دەکەن .\n✔ زەحمەتەکانی دایک :\nزەحمەت و لە خۆگوزەرانی دایک دەرحەق بە منداڵ ، هەر لە دەورانی دوگیانی و زگ پڕبوونی ، دەست پێدەکا\n۹ مانگ دایک کۆرپەلەکەی بە زگی هەڵدەگرێ ، رۆژ لەگەڵ رۆژ ئازارو نارەحەتی زیاتر دەبێ ، تووشی جۆرەها زەحمەت و ناسۆر دێ ، جار لەگەڵ جار زەعف و لاوازی ڕووی تێدەکا .\nخودای باڵا دەست لە کەلامە موبارەک و پیرۆزەکەی خۆی دا دەفەرمۆێ :\n((حملته امه وهنا علی وهن…)) لقمان/۱۴\n[دایکی به ئێش و ئازارو لاوازی و بێتاقه‌تیه‌کی زۆره‌وه، (به پێستی سکی نۆ مانگ) هه‌ڵی گرتووه]\nئەوە دایکە بەۆ هەمۆ ئازارەوە کورپەلەکەی بە زگی هەڵدەگرێ ، کورپەلە لە ماوەی ئەو چەند مانگە لە وجودی دایکی – لەرێگای خۆێنەوە – (تغذیه) دەکاو کەڵک وەردەگرێ ، بەۆ شێوەیە دایک لەش و جسمی هێندەی دی لاوازو زەعیف دەبێ .\nدایک مادام دەزانێ منداڵ لە لەش و جسمی ئەو کەڵک وەردەگرێ ، نەتەنها نارەحەت نابێ ، بەڵکوو پێشی خۆشحاڵ و شادمانە !\nهەر جووڵەیەک لە زگی دا کۆرپەلە دەیکا ، هەزاران جار دایک خۆی بە قوربانی دەکا ، خۆ ێەگەر بە شێوەیەک لە شێوەکان ، نەجووڵی یان لانی کەم دڕەنگ بجووڵێ ، دایک نارەحەت و پەرێشان دەبێ و ماتەم داێدەگڕێ .\nلەکاتی منداڵبوونی چ ئێش و ژانێک دەچێژێ ؟ مەگەر هەر خودا بۆ خۆی بزانێ و ئەو دایکەی منداڵەکەی دەبێ .\nدوای منداڵ بوون ، دەورانی شیر پێدان و تەڕوو ویشک کردنەوەی منداڵەکە دەست پێدەکا.\nخودای گەورە هەر لەو ئایەتەدا باسی ئەو مەرحەلەیە دەکا و دەفەرمۆێ :\n((وفصاله فی عامین)) لقمان/ ۱۴\n[بڕینه‌وه‌شی (لە شیر پێدان) له دوای دوو ساڵه]\nلەو دەورانەدا دایک شیر دەدا بە منداڵەکەی ، دیسان بە هۆی ئەو شیردانە لاوازی و کزۆڵی رووی تێدەکا.\nمنداڵ دەگری ، دایک بە سەدەقەو قوربانی دەبێ ، خۆی تەڕدەکا ئەو ویشکی دەکاتەوە ، منداڵ نەخۆش دەکەوێ ، دایک لەگەڵی ناخۆش و نارەحەت دەبێ و وەک پرستارێکی دڵسۆز ئاگاداری و چاودێری دەکا و شەو بە دم رۆژدا دەدا تا منداڵەکە چاک بێتەوە و ئارام ناگرێ تا منداڵەکە ئارام و ئۆقرە بگرێ ، زۆر جاران لە نیوەی شەۆدا لە خەوی شیرن رادەپەڕێ بۆ ئەوەی منداڵەکە بخەوێتەوە و ڕانەپەڕێ !\nئەو هەمۆ لەخۆگوزەرانە بۆتە هۆی ئەوەی کە رەسولی ئەکرەم لە جوابی پرسیاری نەفەرەکە سێ جار بفەرمۆێ :\n(( سەزاوارترین کەس بۆ چاکە لەگەڵ کردن ، دایکە ، دایکە ، دایک !! لە پاشان بڵێ چاکە لەگەڵ باب !))\nهەر ئەو رێزدارە(د.خ) دەفەرموێ :\n((بەهەشت لە ژێر پێیەکانی دایکان دایە))\n✅ خۆ بەخت کردنی باب :\nباب هەر پێش لە دایک بوونی منداڵ، مەیدان بۆ گەشە و نەشەی منداڵەکەی ئامادە دەکا ، بەزەحمەت و تێکۆشانێکی ماندوونەناسانە ،حەوڵ دەدا تەواوی پێداویستێکانی بنەماڵەکەی خۆی جێبەجێ کا تا بە ئاسوودەیی ژیان بەرنەسەر و بحەسێنەوە.\nئەگەر دایک دوای منداڵ بوون وەک پرستارێک چاودێریی لە منداڵەکەی دەکا ، باب وەکو پشتیوان و نێگابانێک ، ئاگای لە دایکەکە و منداڵەکەیەتی !\nئەو بابە لە ئیستراحەت و حەسانەوەی خۆی دەگرێتەوە تا نیازەکانی بنەماڵەکەی خۆی بەراوەردەکا .\nبە شوانی ، سەپانی ، کرێکاری ، فەعلایی ، فلاحەتی و کەشاوەرزی یان هەر کەسب و کارو کەسابەتێک کە خودا بە قسمەتی کا دەیهەوێ هەر چۆن بێ سەری ماڵ و منداڵی خۆی راگرێ .\nزۆرجاران مننەت و بۆڵەو ئازاری سێحەب کار و ئەرباب و کاربەدەست دەکێشێ و قبووڵ دەکا بۆ ئەوەی به ڕوو زەردی نەچێتەوە نێو ماڵ و خێزانەکەی !\nمنداڵ نەخۆش دەکەوێ ، بێ قەڕار رێی دوکتور دەگرێتە بەر ، لەگەڵ نارەحەتی و ئازاری منداڵەکە ، ئازار دەچێژی و کەم دەکا. باب وەک شەمعێک دەتوێتەوە بۆ بنەماڵەکەی .\nبەکورتی داتوانین بڵێین : دوای خودای گەورە ، رەمز و کلیلی سەرکەوتنی منداڵ لە ژیانیدا بابە ، باب !!\nبەڵام سەد حەیف و خەسار کاتێک منداڵان پێدەگەن و گەورە دەبن ، هەموو ئەو زەحمەت و مەینەتی و ئێش و ئازارانە لە بیر دەخرێ و فەرامۆشی دەکەن وەک بێگانەیەک بگرە خرابتر لە بێگانەش تەماشای ئەو دو فرشتەیە دەکرێ!!\n✍یونس سلیمان زادە /قەڵاجۆغە\nباب دایک دایک و باب و رەنجەکانیان\nگفتگوی "سوزی میحراب" با ماموستا سید عبدالقادر عزیزی - پاوه\nانسان از دیدگاه قرآن(۲-۲)


فڕۆکەیەکی ئوردنی لە سلێمانی لە رێڕەو لای دا\nبەرەبەیانی ئەمڕۆ شەموو فڕۆکەیەکی هێڵی ئاسمانی مەلەکی ئوردنی لە کاتی نیشتنەوەیدا لە فڕۆکەخانەی سلێمانی لە رێڕەوی خۆی لای دا و لەناو خۆڵ خۆی گرتەوە و سەرنشینەکان جگە لە مەترسییەکانی سەر ژیانیان لەلایەن ئاسایشی فڕۆکەخانەوە هەراسان کران.\nیەکێک لە سەرنشینەکانی فڕۆکەکە بە "وشە"ی راگەیاند، فڕۆکەکە نزیکەی ٦٠ سەرنشینی تیادا بوو لە سەعات 02:30 لە فرۆکەخانەی عەممانەوە بە ئاراستەی سلێمانی کەوتەڕێ و گەشتەکە تا کاتی نیشتنەوە لە سلێمانی ئاسایی بوو.\n"لەوکاتەی فڕۆکەکە لە زەوی نزیک بووەوە نەیتوانی بچێتە سەر رێڕەوی خۆی و بە شڵەژانێکی زۆرەوە خۆی لەسەر زەوییەکی خۆڵ نزیک رێڕەوەکە گرتەوە، بەڵام هیچ زیانێک بە سەرنشینەکان نەگەیشت" سەرنشینەکە وای گوت.\nئاماژەی بەوەش دا کە سەرنشینەکان کە لە ناو سەرنشینەکان جگە لە کورد بیانیش هەبوو، بەڵام مامەڵەی ئاسایشی فڕۆکەخانە زۆر ناپیشەیی بوو بەو هۆیەوە لەگەڵ چەن هاووڵاتییەک دەمەقاڵە رووی دا و ژمارەیەک ئاسایش بە چەکی جۆرەوەجۆرەوە لەناو سەرنشینەکان وەستان هەر لە هاتنە دەرەوەی سەرنشینەکان لەناو فڕۆکەکە تا ناو پاسەکانی گواستنەوە و دواتریش لە هۆڵی پشکنینی پاسپۆرت دیسان دەمەقاڵە رووی دایەوە، جیا لەوەی چەند جارێک رێگری لە جوڵەی خەڵکەکە کراو بەتەواوی بێزاریان کردین.\nئەو سەرنشینە کە لەسەر داوای خۆی ناوی بڵاو ناکرێتەوە ئەوەیشی ئاشکرا کرد کە هەر لە هاتنە دەرەوە سەرنشینان لە فڕۆکەکە تا ناو فڕۆکەخانەی سلێمانی سێ جار و سێ تیمی جیاواز مۆبایلی گەشتیارانیان پشکنی وێنەکانی رووداوەکەیان سڕیەوە بێ رەچاوکردنی دڵەڕاوکەی گەشتیاران کە بەهۆی خراپی شوێنی نیشتنەوەی فڕۆکەکە قادرمە لەگەڵ دەرگانیدا نەدەگونجا بۆ دابەزین بۆیە هەمووان خەمبار و چاوەڕوانی گڕگرتینی فڕۆکەکەیان دەکرد چونکە زیاتر لە پێنج ئۆتۆمبێلی ئاگرکوژێنەوە لە جامی فڕۆکەکەوە دیار بوون و رادارەکانیان کاری دەکرد.\nفڕۆکەکە فلایتی RJ128 بوو لە هێڵی ئاسمانی ئوردنی.\nزیاتر گوتی "کەشی ئاسمانی فڕۆکەخانەی سلێمانی تەماوی بوو نیشتنەوەی فڕۆکەکەش لەسەر خۆڵ ناوچەکەی تەواو خۆڵاوی کرد"\nئه‌م بابه‌ته 39753 جار خوێنراوه‌ته‌وه


هه‌واڵ - وێنه : سێ یاریزانی مواتای پێشمه‌رگه گه‌یشتنه ڕیزی هه‌ڵبژارده‌ی عێراق\nپاش به‌شداریان له پاڵه‌وانێـتی مواتای یانه‌كانی عێراق ، تیپی مواتای یانه‌ی وه‌رزشی پێشمه‌رگه توانی زۆرترین ئه‌نجام به‌ده‌ست بهێنێت و سێ یاریزانی گه‌یشتنه ڕیزی هه‌ڵبژارده‌ی عێراق .\nیارییه‌كانی پاڵه‌وانێتییه‌كه له شاری كه‌ربه‌لا به‌ڕێوه چوو دوایی ململانێی یاریزانانی یانه‌كانی عێراق له ئاسته‌كانی لاوان و بێچوه شێران ، هه‌رسێ یاریزانی یانه‌ی پێشمه‌رگه ( ڕێبه‌ند قایم ، كاربین كامل سه‌عید و هه‌ستیار به‌ختیار ) توانیان پله‌كانی یه‌كه‌م به‌ده‌ست بهێنن و بونه یاریزانی هه‌ڵبژارده‌ی عێراق .\nسه‌باره‌ت به ئه‌نجامه‌كانی تیمی مواتای یانه‌ی وه‌رزشی پێشمه‌رگه به‌رهه‌م محه‌مه‌د ڕاهێنه‌ری تیپه‌كه تایبه‌ت به پێشمه‌رگه سپۆرتی ڕاگه‌یاندوو ووتی ، تیپه‌كه‌مان ئاستێكی به‌رزی پیشان داو توانیمان سه‌ركه‌وتن به‌ده‌ست بهێنین دوایی ئه‌وه‌ی سێ یاریزانی تیپه‌كه‌مان گه‌یشتنه ڕیزی هه‌ڵبژارده‌ی عێراق ، به‌رهه‌م ئاماژه‌ی به‌وه‌شدا كه دوایی دیاری كردنی یاریزانانی پێشمه‌رگه و گه‌یشتنیان به ڕیزی هه‌ڵبژارده‌ی عێراق به‌شداری له كه‌مپی ئاماده‌كاری ده‌كه‌ن تا به‌شداری له پاڵه‌وانێتی مواتای جیهانی له ولاَتی مالیزیا بكه‌ن .\nڕاهێنه‌ره‌كه‌ی پێشمه‌رگه ووتیشی ، جگه‌له پله‌كانی یه‌كه‌م هه‌ریه‌ك له یاریزان یاد زاهیر له كێشی 63 كغم پله‌ی دووه‌می مسۆگه‌ر كردوو ئیسماعیل واحید له كێشی 30 كغم پله‌ی سێهه‌می به‌ده‌ست هێنا .\nئه‌مه‌و ئه‌حمه‌د واحید له كێشی 42 كغم پله‌ی سێهه‌م و بالاَ فاخر به هه‌مان ئه‌نجام له كێشی 34 كغم هاتن و بڵندیش له كێشی 45 كغم میدالیایی برۆنزی له مل كرا .


يناير 2017 - ئەلفبێ تیک\nئەرشیف يناير 2017\nتەکنیکەکانی باشترکردنی سیۆی ماڵپەڕ\nبڵاوکردنەوە :1/05/2017 ماوەی خوێندنەوە:\nبۆ باشترکردنی سیۆی ماڵپەڕ کۆمەڵێک خاڵی گرنگ هەیە کە پێویستە ڕەچاوبکرێن\nو بەردەوام ئاگاداری پەڕەی ماڵپەڕ بین ، کە ئامێرەکانی گەڕان چۆن پۆلینی دەکەن لە کاتی گەڕان دا\nلە خوارەوە گرنگترین هۆکارەکانی باشترکردنی سیۆی ماڵپەڕ دانراوە\n١- ناونیشانی بابەتەکانی ماڵپەڕ\nپێویستە ناونیشانی دروست و شیاو بنوسرێ ، درێژی ناونیشان کاریگەری دەبێت ، باشترە کەمتر لە ٦٠ پیت و زیاتر لە ٤٠ پیت بەکارببرێ ، بە واتایەکی تر ناونیشانەکە لە ٦٠ پیت زیاتر نەبێ\nتاوەکو بە دروستی ئندێکس بکرێ لە لایەن ئامێرەکانی گەڕانی نمونەی گۆگڵ\nمێتا تاگەکان زۆرگرنگن بۆ هەر پەڕەیەک لە ماڵپەڕ ، وە بایەخی زۆریان هەیە لە بەرەو پێشبردنی سیۆی ماڵپەڕ\nو خستنەپێشەوەی لە لیستی دەرئەنجامەکانئ گەڕان\nهەروەها دەتوانی ئەم بابەتەش بخوێنیتەوە : ڕێکخستن و باشکردنی سیۆی ماڵپەڕ\n٣- لینکی بابەت\nدانانی بەستەری کورت و گونجاو کە لە چەند وشەیەک تێنەپەڕێت و بگونجێت لەگەڵ ناوەڕۆکی پەڕەکە - ماڵپەڕەکە\nوە دورکەوتنەوە لە وشەکاین : چۆن ، چۆنیەتی ، لە ، بۆ .. هەڵبەتە ئەمە بۆ ئینگلیزی دروستە _ گۆگڵ ئەم وشانە پشتگوێ دەخا\nبەکاربردنی تاگەکانی سەردێر ، بەشێوەی دروست ، بۆ نمونە سەردێری١ بۆ ناونیشانی بابەت ، سەردێری بچوکتر بۆ ڕستە و ووشە گرنگ و دیاریخەرەکان\n٥- جێگرە ناوی وێنە\nگرنگە کە هەر وێنەیەک لە ماڵپەڕ دا تاگی جێگرەوەی ناوی بۆ دابنرێ ، لە دۆخێک دا ئەگەر وێنەکە بە هەر هۆیەک دەرنەکەوت، لە جیاتی وێنەکە ناونیشانی وێنەکە دەربکەوێت.\n٦- بەستەری ناوخۆیی\nدانانی بەستەرەکانی هەمان ماڵپەڕ لە بابەت دا ، بۆ نمونە بابەتێک دەنوسی باسی باشترکردنی سیۆ دەکەی ، دەتوانی لەم بابەتەدا بەستەری بابەتەکانی پێشووش دابنێیی کە باسی هەمان بابەتت کردوە یاخد هەر بابەتێکی پەیوەندیدار\n٧- بەستەری دەرەکی\nبەکاربردن و دانانی بەستەرە دەرەکیەکان ، وەکو ناوبردنی سەرچاوە و ئاراستەکردنی خوێنەر بۆ هەندێ بابەت و سەرچاوە\nبابەتی پەیوەنددار : دانانی نەخشەی ماڵپەڕ\nبەهێز بمێنەوە ٣٦٥ ڕۆژ لە ساڵێکدا\nبڵاوکردنەوە :1/01/2017 ماوەی خوێندنەوە:\nلە بەرنامەم دابوو کە کتێبی "بەهێز بمێنەوە ٣٦٥ ڕۆژ لە ساڵێکدا" وەربگێڕم و لە چاپی بدەم، بەشێکی وەرگێڕانم بۆ کرد، بەداخەوە دەرفەت و کات ڕێگەی نەدا بەردەوام بم،. بەهێزمانەوە یاخود بەهێز بمێنەوە بە مانای جەنگان، بەردەوام بوون کۆڵنەدان دێت وەکو لێکدانەوەی ماناکەی، کە ناوەڕۆکی ئەم کتێبەش لە دەوری هەمان بابەت دەسوڕێتەوە.\nئەم کتێبە لە لایەن دیمی لۆفاتۆ نوسراوە، کتێبەکە تێکەڵەیەکە لەگەشەپێدانی خود و ئەزمونکردنی ژیانی ڕۆژانە، لە ڕێگەی کۆمەڵێک نوسراوی ڕۆژانە بە درێژایی ساڵ، وەکو هاندان و خۆپێگەیاندن\nچەند لاپەڕەیەک کە وەرگێڕانم بۆ کردبوو، هەڵبەتە ڕەنگە پێداچوونەوەی پێویست بێ ئەمە تەنیا یەکەم وەشانی بوو بێ پێداچوونەوە...\n١ ی کانونی دووەم\nتۆ بە جوانی و قەشەنگی خوڵقێنراوی\nماوەیەکی کەم لەمەوبەر ، بڕیاریم دا کە من پێویستم بە دروشمی تایبەتی خۆمە.. دروشمێک کە هەڵگری مانای مەزنە وە دەتوانم لە ڕێگەیەوە هەست بە هێمنی و خۆشەویستی بکەم ، لەم ساتەی ئێستا دا بژیم . کتێبی پیرۆز دەڵێت:"تۆ بەشێوەیەکی ترسناک و چاک دروست بویتە"\nمن گەیشم بەمە :"تۆ بە جوانی و قەشەنگی خوڵقێنراوی". کە هەموو کات بە خۆمی دەڵێم ئەمەش بە ڕاستی یارمەتیم دەدا لە دۆزینەوەی ئارامی.\nبە زانینی ئەوەی کە کەسێکی تەواوم بەوشێوەیەی کە هەم ، پێویستم بە هیچ شتێکی تر نیە جیا لەوەی کە هەمە.\nلە ساڵی نوێ دا، دروشمی خۆت دابنێ کە وێنای تۆ بێت ، هەموو ڕۆژێک سەیری ئاوێنە بکە و ئەم دروشمە بە خۆت بڵێوە.\n٢ ی کانونی دووەم\nئاراستەی کەسێک هەرگیز شوێنێک کە نیە بۆی بچیت ، بەڵکو شێوازی نوێیە بۆ بینینی شتەکان\nبە بەخت بووم کە توانیم گەشتی زۆر بکەم لە ماوەی ئەم چەند ساڵەی دوایی دا. لە فرەترین شتەکان کە بینیم لە ماوەی گەشتەکەم دا ئەوەیە، ئێمە چەندە هەوڵ دەدەن بۆ ئەو شتانەی کە بە دەستی دەهێنین ، زۆر گەڕەکی هەژار نشینم بینی کە خەڵکی بە بێ پێڵاو و پۆشاک بە شەقامەکانی دا تێدەپەڕن لە کەش و هەوای ساردی بەستوو دا. سەردانی شوێنانێکم کرد کە خەڵکی کاری سەخت و دژواری لە ڕادە بەدەر دەکەن بە بێ ئەوەی دەستمایەی پێویست دەست بخەن . ئەمە فێری کردم کە نرخی هەر کەسێکی سەر ئەم هەسارەیە بگرم و وا دانەنێم کارەکەم تەنها بۆ بەدەستهێنانە.\nبەپێی توانا کراوەبە بۆ هەر شتێک ، ڕۆژێک یاخود هەفتەیەک دیاری بکە بۆ بینین و سەردانیکردنی بەشێکی نوێی ئەم جیهانە کە پێشتر نەتبینیوە. ئەگەر نەتتوانی پشوو وەربگری لە کارەکەت دا سەردانی گەڕەکە نزیکەکانی شارەکەت بکە . سوپاسگوزاربە بۆ هەموو ئەو شتانەی کە هەتە.\n٣ ی کانونی دووەم\nژیانی هەر کەسێک مەبەستێکی تێدایە. چیرۆکەکەت لەگەڵ ئەوانی تر بەش بکە ڕەنگە یارمەتی کەسێک بدەی لە دۆزینەوەی مەبەستەکەی\nهۆکاری بڕیاردانم لەوەی کە ڕاستگۆبم لە باسکردنی ئاریشەکانی ژیانی خۆم ئەوەیە کە ئەو دۆخەی من پێیدا تێپەڕیوم و گوزەراندومە لەو جۆرانەیە کە هێشتا باسکردنیان ڕێگە پێدراو نیە . خۆئازاردان ، مانگرتن لە نانخواردن ،خووگری ،ناتەواوی میزاج ئەمانە لەو شتانەن کە خەڵکی باسیان ناکەن و لە بارەیانەوە کراوە نین، بەڵام گرنگە کە کەسێک دەست بکات بە باس کردنی ئەم جۆرە شتانە، تاوەکو ئەو کەسانەی بەم شتانەوە گیرۆدە بوون بزانن کە دەستی هاوکاری بەردەستە.\nئەرکی منە کە ببمە ڕێنیشاندەر و منارەی هیوا بۆ ئەو کچۆڵانەی کە کەسێک نیە ڕێنوێیان بکات.\nببە هیوا بۆ ئەو کەسانەی کە هێشتا نیانە ، یارمەتی و هێزیان پێ ببەخشە\n٤ ی کانونی دووەم\nڕەنگە هەندێ کات ژیان زۆر سەخت بێت ، بەڵام بەرگەگرتنی ئازارەکان شایستەی هەوڵدانە ، وە چەشتنی\nهەموو جۆرەکانی هەست باشترە لە هەست نەکرد بە هەر یەک لەمانە\nبیرم لەم ووتەیە دەکردەوە کاتێک لە پرسەکەی باوک دا بووم ، هەر ئەمەش وایکرد بەرگەی ئەم تاقیکردنەوە سەختە بگرم ، کە هەستێکی سەختی پێ بەخشیم.\nلە پێشوو دا خووگر دەبووم، دوورەپەرێز دەبووم یاخود هەر شتێکی ترم دەکرد کە لە هەستی ئازار بەخش دوورم بخاتەوە، خەڵکی بە زۆری پەنا بۆ مادە هۆشبەرەکان دەبەن بۆ نەهێشتنی ئازارەکانیان، بەڵام ئازایەتی دەوێ بە دوو چاوی کراوەوە بە ناو ئاگرێک دا تێپەڕیت ، لەجیاتی خوگری بە چارەسەرکردنی ئازارەکانم بەم مادانە ، ڕێگەم دا هەموو ئەو هەستانە بچێژم کە ڕووم تێدەکەن، لە ساتە سەختەکانی ژیانم بوو ، بەڵام ڕێگەدان بە هەست کردن بە ئازار و نائومێدی یارمەتیدام کە دەست هەڵبگرم لە پیرۆزکردنی ژیان، ئەمەش یارمەتیدەرم بوو تاکو چاک ببمەوە بەشێوەیەکی ڕاست و تەندروست .\nڕێگە بدە ئەو هەستانە بچێژی کە پێشتر لە خۆت دوور خستوەتەوە ، لە هاوڕێکانت داوای دڵنەوایی بکە ، ئەو ڕاستیە قبوڵ بکە کە هەندێ جار لاواز و بێهێزیت،\nوە هەستەکانت لەگەڵیان بەش بکە.\n٥ کانونی دووەم\nزۆر ڕۆحی جوانی بەهرەمەند هەیە لە جیهان دا ، ڕێگە مەدە هیچ شتێک لەبەردەم تواناکانت بوەستێ\nلە ژیانم دا چاوم بە زۆر کەس کەوت کە پێیان دەووتم تۆ توانای ئەنجام دانی هیچ شتێکت نیە ، ئەوانە تەنها تۆ تاقی دەکەنەوە ناکرێ ڕێگە بدەی بتکەوێنن،\nهاوڕێی ڕاستەقینە ورەت بەرز دەکاتەوە و بڕوای بە تۆ هەیە، ڕێگە مەدە هیچ کەسێک بڵی ناتوانی بە خەونەکانت بگەیت، لەبەرئەوەی ئەگەر تۆ باوەڕت بە خۆت نەبێ ئەوە کەس باوەڕی پێت نابێ.\nبیر لە شتێک بکەرەوە کە دەتویست ئەنجامی بدەی پێشتر ، ئەمڕۆ ئەنجامی بدە. بێ ترس بە.\n٦ کانونی دووەم\nخۆت بدەرە دەستی خراپترین ترستەوە ، دوای ئەوە ترس هیچ هێزێکی نابێت بەسەرتەوە\n- جیم مۆریسۆن\nکاتێک کە منداڵ بووم ، زۆر لە خۆ ڕشاندنەوە دەترسام، کە کۆتایی ئەمەش نەخۆشی بەدخۆراکی بوو ،\nبە بێ هۆشانە ڕەفتارم دەکرد، خراپترین ترسەکانم وێنادەکرد، زۆر ڕقم لە ڕشانەوە دەبووە کە بەسەر خۆمم دەهێنا\nدڵنیابەوە کە لەگەڵ ترسەکانت دا ناژیت، هەوڵبدە کەمیان بکەیتەوە، لەیادت بێ کە مەبەستێک لە پشت ئەو سەختی و هەڵانە هەیە کە لە ژیانت دا دێنەپێش.\n٧ی کانونی دووەم\nکە بیرکردنەوەکانت گۆڕی ، ژیانت دەگۆڕی\n- لاو تسو\nکاتێ بەربەرەکانێم بوو لەگەڵ خەمۆکی دا ، لە یادمە یەکەم جار ئەم ووتەیەم بیست لێی تێنەگەیشتم،\nکاتێ بڕیارم دا جێبەجێێ بکەم لە ژیانم دا ، جیهانێکی نوێ بە ڕووم دا کرایەوە، بیرۆکە نەرێنیەکانت کە وا دەکات ڕقت لە خۆت ببێتەوە\nبگۆڕە بۆ بیرۆکەی ئەرێنی لە ژیانت دا ، کاتێک بە شێوەیەکی ئەرێنی لە خۆت و هەموو شتێکی دەوروبەرت دەڕوانی، ئەوا جیهان بە ڕووناکیەکی جیاواز دەبینیت.\nژیانی ئەمڕۆت ئەوەیە کە خۆت دروستی دەکەی.\nوریای ئاوازی بیرۆکەکانت بە.\n٨ی کانونی دووەم\nتەنها پێویستت بە خۆشەویستیە\nئەم ووتراوە ڕاستی زۆری تێدایە ، بەر لە هەموو شتێک خۆشەویستی هەموو شتەکان دەباتە شوێنی دروستی خۆی، زۆر کات هەبوو لە ژیانم دا هەستم بە وون بوون و بێ ئومێدی کردوە ،بەڵام کاتێک پەنام بردوەتەوە بۆ ئەو خۆشەویستی یەی کە لە دڵم دایە بۆ هاوڕێکانم و خێزانەکەم و ژیانی خۆم ، هەستم بە ئاشتی کردوە.\nوابکە هەموو ئەوانەی خۆشت دەوێن هەستی پێ بکەن ، ئاشکرا بۆیان دەریببڕە ، لە سەر کێک بۆیان بنوسە ، پەیامێکیان بۆ بنسە ، وێنەی بکێشە ، ڕێگە مەدە خۆشەویستیەکەت\nوەکو شتێکی وەرگیراو بێت لە کاتێک دا توانای زۆرت هەیە بۆ دەربڕینی خۆشەویستیت.\n٩ی کانونی دووەم\nبڕۆ بۆ شوێنێک کە دەتەوێ، لەو شوێنە دوور بکەرەوە کە حەزی پێ ناکەی\nدەوروبەرت پڕ بکە لە خەڵک و ژینگەیەکی ئەرێنی\nکاتی خۆت بەفیرۆ مەدە لەگەڵ کەسانێک کە نرخی ئەو کارانە ناگرن لە پێنای ئەوان ئەنجامی دەدەی ،زۆر کچ دەناسم کە خوگری پیاوێک دەبن پێیان وایە دەتوانن ژیانیان بگۆڕن یاخود ئەو هاوڕێیانەی کە بە دڵ دۆستت نین ، ئەم کچانە لە ژیانیان دا سەرکەوتوو نابن ئەگەر هاتوو لە سەر ئەمە بەردەوام بن. یەکێک لە کلیلەکانی دۆستایەتی ڕاستەقینە ڕێزگرتنی یەکترە.\nکاتی خۆت بەفیڕۆ مەدە بە هەوڵدان بۆ دەستهێنانی کەسێک لە کاتێک دا ئەو تۆی ناوێ ،\nهەموو پەیوەندییەکانت هەڵبەسنگێنە و لە پەیوەندییە نەرێنیەکان داببڕێ.\n١٠ ی کانونی دووەم\nهەستەکانت مەڕەوێنەوە ،نرخیان بزانە\nڕاهاتبووم کە هەڵبێم و خۆم بشارمەوە لە هەستەکانم ، بە تایبەت کە هەستم دەکرد بێزارم دەکا یاخود ئازارم دەدا یاخود هەست بە هێمنی ناکەم. بەڵام بە تێپەڕینی کات فێربووم کە بە هەموو هەستەکان ڕازی بم. زانیم بۆ ئەوەی سەرکەتووبم بە سەر هەستەکانم دا پێویستە سەرەتا بیاننرخێنم و پێیان ڕازی بم.\nئەمانە بەشێکن لە من ، لەبەرئەوە مانابەخش و ڕاستەقینەن.\nبەو هەستانە ڕازی بە کە لێیان دەترسی و شەرمیان لێ دەکەیت. هەستکردن بە ترس ، توڕەیی یاخود دڵتەنگی کێشە نیە لە کاتێک دا کە ڕێگە نادەی ئەم هەستانە کۆنترۆڵی ژیانت بکەن. پەسەندیان بکە و بیهێنەرەوە یادت هەبوونی ئەمانە چەندە گرنگە.\n١١ی کانونی دووەم\nدەتوانی ژیانت ئاراستە بکەی بە هەر ئاراستەیەک کە هەڵیدەبژێری\n- دکتۆر سوس\nئەمە ژیانی تۆیە ، هەموو شتێکت هەیە کە پێویستتە لە پێناو گوزەرانی ژیانێک کە هەمیشە خەونی پێوە دەبینی. سود لە هەموو ئەوەی فێری بوویتە و شارەزاییت هەیە ببینە بۆ دروستکردنی ئەو ژیانە ڕاستەقینەیەی کە دەتەوێ. جوانی ژیان لەوەدایە ئەگەر خۆشت نەویستایە پێی نەدەگەیشتی، کەوابێ هەمیشە ساتی نوێ وە ڕۆژی نوێ هەیە بۆ دووبارە دەستپێکردنەوە.\nبڕیاری دروست و زیرەکانە بدە، خۆت هانبدە لە دیاریکردنی هەڵبدژاردنەکانت بۆ داهاتوویەک کە هیوای بۆ دەخوازیت.\n١٢ی کانونی دووەم\nخەون هیوایەکە کە دڵت دەیخوازێ\nووتەیەکی سانا دیارە، بەڵام هەڵگری پەیامێکی مەزنە کە دیزنی لە چیرۆکی ئەفسانەیی ڕوبەڕوومانی دەکاتەوە. دەتوانین پێشبکەوین بین بەوەی کە دەمانەوێ - هەر شوێنێک کە بمانەوێ بۆی بچین.\nئەگەر ئامانجێکت هەیە هەوڵی بۆ بدە لە هەموو دڵتەوە .هەموو شتێک دەبێ.\nلە هەموو دڵتەوە هیوا بخوازە و دوای هەموو خەونەکانت بکەوە. تەنها خۆت دەتوانی ئامانجەکانت بهێنیتە دی، کەسی تر ناتوانێ بۆتی دەستبخا.\n١٣ی کانونی دووەم\nببە باشترین هاوڕێی خۆت\nبە تێپەڕینی ساڵەکان فێربوم کە ببمە باشترین هاوڕێی خۆم. زۆر شەوم بەسەربرد بە گریان تاوەکو خەوم لێ دەکەوت، بە دڵتەنگی و تەنیای کە ئازاری دڵی دەدام. بە تێپەڕبونی کات تێگەیشتم دەبێ فێربم خۆم ڕابهێنم بە سەرکەوتن بە سەر ئازارەکان دا. پرۆسەیەکی بەردەوامە و هێشتا فێردەبم چۆن ئەوە بکەم، ئێستا زۆر باشترم دەتوانم ڕاستگۆیانە بڵێم ئێستا باشترین هاوڕێی خۆمم.\nخۆت خۆش بوێ و وا مامەڵەی لەگەڵ دا بکە وەکو ئەوەی لەگەڵ باشترین هاوڕێت دەیکەی، تۆ شایەنی هەمان خۆشەویستیت کە بەوانی تری دەبەخشی.\n١٤ی کانونی دووەم\nگرنگ نیە چۆن لەدایک دەبیت ، بەڵام دواتر دەبن بە چی\nهەر یەک لە ئێمە خاوەنی ساتێکە کە تێیدا چیرۆکەکەی دەست پێ دەکا، چیرۆکی هەر یەکەمان لە شوێنی جیاواز دەست پێ دەکا. بەڵام کاتێک دڵ و مێشکمان تەرخان دەکەین بۆ بەدەستهێنانی ئەو شتەی زۆر بۆی پەرۆشین، هیچ شتێک نیە بمانوەستێنێ.سەرکەوتن و بردنەوە بەوە پێوانە دەکرێ تۆ چەندە هەوڵ دەدەی و دەرئەنجامەکەی چەندە.\nشانازی بەوەوە بکە کێی و لە کوێ لەدایک بووی. بەرەو ئەو شوێنە بڕۆ کە دەتەوێ پێیبگەی\nو وە ئەو کەسایەتیەی کە دەتەوێ ببی.\n١٥ ی کانونی دووەم\nدایکم هەمیشە پێم دەڵێ ئەگەر شتێکت نەبینیەوە لە پێناوی دا بژیت\nشتێک ببینەوە لە پێناوی دا بمری\nهەر یەک لە ئێمە ئامانجێکی هەیە لەم ژیانە دا ،کارەکە دەگەڕێتەوە سەرخۆمان کە چی دەکەین لە ژیانمان دا\nو چی هەڵدەبژێرین بۆئەوەی جێبەجێی بکەین.\nگرنگترین شت لە ژیانت دا ئەوەیە کە شتێکت هەبێ ، شتێک کە باوەڕی پێ بکەی\nدەتوانێ ڕێگەکەت ڕووناک بکاتەوە ، بتبەستێتەوە بە ئامانجێک لە ژیانت دا.\nلە ژیانت دا بگەرێ بۆ شتێک کە بەیانیان بەئاگات دەهێنێتەوە،\nبەردەوام بە لە گەڕان. دوای ئەو کارانە بکەوە کە بڕوات پێیانە.\n▼ يناير 2017 (2)


نەتەوەیەك بۆ خۆی لەناو نەتەوەكانی دنیادا كورسییەكی نەبێت، زۆر ئەستەمە ئەدەبەكەی، وەرزشەكەی، هونەرەكەی، كورسییەكی بۆ پەیدا بێت. ئایا هیچ نەتەوەیەك بەبێ كیانێکی سیاسی توانیویەتی لەناو ئەدەبی میللەتاندا شوێنێك بۆ خۆی بكاتەوە؟ خەمی گەورەی من ئەدەبە، دەنا هەموو بوارەكانی دیكەش باڵشكاون.\nدۆخی عێراق شل و شلۆقە. چەند ڕوداوێک ڕویاندا، ئایا چی دەگەیەنن، چیمان پێدەڵێن، چی بە دوایاندا دێت؟ کاتی هاتنی کازمی ئەمریکا بۆ ماوەی ١٢٠ ڕۆژ روخسەتی کڕینی وزەی لە ئێران بۆ درێژکردەوە. بەڵام ڕۆژانی ڕابوردوو لە گەڵ کۆتایی ئەو ١٢٠ ڕۆژەدا، تەنها بۆ دوو مانگ درێژی کردەوە. هەندێک ئەمە بە فشار و هەندێکی تر بە نەمانی پشو ئەمریکا دەخوێننەوە


ره‌نگه راوێژكاریێن نوژدارى ب رێیا تورێن جڤاكى ببیته ئه‌گه‌رێ زیانان\n:: AM:11:48:02/01/2021 \nپشكه‌كا زۆر ژ وه‌لاتیان ب رێیا تورێن جڤاكى رێنمایى و راوێژێ ل بارا نه‌خۆشیێن خوه ل نوژدار و تایبه‌تمه‌ندێن نوژدارى دكه‌ن و پرانیا وان ژى ل سه‌ر بنه‌مایێ نیاسین و هه‌ڤالینى بوویه، نوژداره‌ك ژى دده‌ت دیاركرن كو ئه‌ڤێ یه‌كێ كارتێكرنێن خراپ ل سه‌ر نه‌خۆشى هه‌یه.\nدكتور جه‌گه‌ر رێكانى، نوژدار و تایبه‌تمه‌ندێ په‌تا و په‌ژیكا ل ئه‌مریكا بۆ "وشه" گۆت، چاره‌سه‌ركرنا نه‌خۆشیان ب رێیا تورێن جڤاكى ئێكه ژ رێیێن نوو و پشكه‌ك ژ نوژداران هه‌مبه‌رى نه‌خۆشان بكاردئینن.\nزێده‌تر گۆت "هه‌ر چه‌نده من بخوه ژى وه‌كو نوژدار زۆر جاران ب رێیا تورێن جڤاكى ب تایبه‌تى ژى ل سه‌ر فه‌یسبوكێ ئه‌ڤ یه‌ك وه‌كو رێیه‌كا راوێژكارى و چاره‌سه‌ریا نه‌خۆشان بكارئینایه، به‌لێ ئه‌ڤێ یه‌كێ كارتێكرنێن خراپ ل سه‌ر نه‌خۆشى شوونا چاره‌سه‌ریێ هه‌یه"\nنوژدارێ ناڤبرى گۆت ژى"پێدڤى یه نوژدار نه‌خۆشى ب ئاماده‌بوون ببینیت و ب باشى و هویرى گوهداریا چێرۆكا نه‌خۆشیا وى ب تمامى بكه‌ت، پاشان هنده‌ك پشكنینان بۆ بكه‌ت و ره‌وانه‌ى پشكنینێن تاقیگه‌هـ و تیشكى بكه‌ت، ب گوره‌ى ئه‌وان پشكنینان چاره‌سه‌ریا وى بكه‌ت، به‌رۆڤاژى ڤێ یه‌كێ شوونا چاره‌سه‌ریێ دێ كارتێكرنێن خراپ بۆ هه‌ند بۆ هه‌بن و شوونا هاریكاریێ دێ بیته ئه‌گه‌رێ ئازاردان و زیان گه‌هاندن بۆ نه‌خۆشى ژى"\nپه‌نابرن بۆ چاره‌سه‌ركرنا نه‌خۆشان ب رێیا تورێن جڤاكى ل ڤێ دوماهیێ ب شێوه‌یه‌كێ به‌ر به‌لاڤ په‌یدابویه ب تایبه‌تى پشتى كو په‌ژیكا كۆرۆنایێ ده‌ركه‌فتى و قه‌ده‌غه‌یا هاتن و چونێ هاتیه راگه‌هاندن، هه‌تا خوه د بورى دا پترى 30 نوژدارێن پارێزگه‌ها دهۆكێ ب رێیا تورێن جڤاكى ناڤونیشان و هژمارێن موبایلێن خوه وه‌كو هاریكارى و ب خوبه‌خش به‌لاڤكربوون و رێنما و راوژێكاریێن نوژدارى ددانه نه‌خۆشان.


عومه‌ر عه‌لی محه‌مه‌د - 10-07-2018 - 2631 جار خوێندراوەتەوە\nلەدوای رووخانی رژێمی بەعس لە ساڵی 2003، ئەو هێزە سیاسیانەی كە لە عێراقدا دەسەڵاتی سیاسیان بەدەستەوە گرت ،هیچیان خاوەنی پرۆژەی دەوڵەت نەبوون بۆ بنیاتنانەوەی عێراقی نوێ، بەڵكو هەریەكەیان بە دیدێكی بچوكی تائیفی و مەزهەبی و خێڵا دەسەڵاتیان بەدەستەوە گرت و لە پاش 15 ساڵا لە ئەو جۆرە حوكمڕانیە ئێستا عێراق لە خراپترین دۆخدا ژیانی سیاسی و ئابوری و كۆمەڵایەتی دەگوزەرێت، لە سەردەمی رژێمی بەعسدا پایەكانی دەوڵەت و دامەزراوەكانی بەهێز بوون، بەڵام ئەوەی ئیشكالی بۆ ئەم رژێمە دروست كردبوو جۆری سیستمە سیاسیەكەی بوو كە باكگراوندەكەی مەرجەعێكی دیموكراسی نەبوو، بەڵكو پێكهاتبوو لە پێكەوە گرێدانی فاشیەت و رەگەزپەرستی نەتەوایەتی عەرەبی و لەنێو ئەویشدا كاركردن لەسەر تۆخ كردنەوەی سوننی گەرایی لە نێو عێراق و لەنێو سوننەكانیشدا بەعسیەكان.\nلەدوای روخانی رژێم فەلسەفەیەك نەبوو بۆ بەڕێوەبردنی دەوڵەت و پرۆژەیەكی هەمەلایەنە نەبوو بۆئەوەی عێراقی نوێ بكرێتە سەرەتای وەرچەرخانێكی نوێ بۆ بنیاتنانی سیستمێكی دیموكراسی پێشكەوتوو لەسەر بنەمای دادپەروەری و شەفافیەت و ئازادی تاك و چەسپاندنی مافەكانی هاوڵاتی، بەڵكو دوبارەكردنەوەی هەمان خەیاڵدانی سیاسی رژێمی پێشوو بوو بەڵام بە فۆڕمێكی نوێ، ئەمجارەیان لە جیاتی ئایدۆلۆجیای بەعس ،پارتە سیاسیە نوێیەكان لەنێو بازنەی تائیفیەت و مەزهەبیەت و خێڵدا ئیشیان كرد، تائیفیەت بەو مانایەی كە تەنها گروپە سیاسیەكەی خۆی دەكاتە سەنتەر و ئەوانیتر لە نەتەوەو مەزهەب و خێڵا و پێكهاتەكانی تر دەكاتە پەراوێز، واتە لەم جۆرە لە دەسەڵاتی سیاسیدا شتێك نیە بەناوی پرۆژەی دەوڵەت و مافەكانی هاوڵاتی و شەفافیەت و رێزگرتنی رای بەرامبەر، بەڵكو لە رێگەی ئەم جۆرە لە حوكمڕانیەوە رێگە خۆش دەكات بۆ گەندەڵی و خزم خزمێنە و قوڵا كردنەوەی ململانێی حیزب و تائیفی و مەزهەبی، ئەگەر سەیری عێراق بكەین لە دوای رووخانی رژێم كەوتە ئەم زۆنگاوەوەو بە درێژایی 15 ساڵی رابردوو ئەم سیاسەتەیان چەسپاندوە، بەهۆی ئەمەشەوە هەموو كەس و لایەنێك كە لەگەڵا ئایدیۆلۆژیاو مەزهەبی پارتی حوكمڕان نەبووبێت بوونە قوربانی و بە ئەم هۆیەشەوە بەهۆی ململانێ مەزهەبیەكانەوە سەدان هەزار كەس بوونە قوربانی، بەپێی سەنتەری راپرسی ئینگلیزی (ORB) لە ساڵی 2003 هەتا كشانەوەی ئەمریكا لە عێراق 60% ئەو عێراقیانەی كە كوژراون بەهۆی ململانێ مەزهەبی و تائیفیەكانەوە بووە.\nهەروەها ئەگەر سەیری كورد بكەین كە لە عێراقدا لەڕوی دانیشتوانەوە دووەمین نەتەوەی عێراقە و بەشداری بنیاتنانەوەی عێراق و نوسینەوەی دەستوری كردووە، بەڵام لە ئێستادا پارتە عەرەبیە دەسەڵاتدارەكان بە شیعە و سوننە خراپترین هەڵوێستیان بەرامبەر بە كورد و مافە دەستوریەكانی هەیە و ئامادە نین ماددەیەكی دەستوری وەك 140 جێبەجێ بكەن لە ناوچە جێناكۆكەكاندا و هاوتای بەعسیەكان بۆ چارەسەری ئەم ماددەیە پشت بە هێزی میلیشیا و هەڕەشەو نكوڵی كردنی مافی كورد بوونی كەركوك و ناوچەكانی تر دەكەن.\nبریجنسكی راوێژكاری نەتەوەیی پێشووی ئەمریكا دەڵێت باشترین هۆكار بۆ هەڵوەشاندنەوەی سیستم و دەوڵەت و گەلان بریتیە لە قوڵكردنەوەی ململانێ نەتەوەیی و رەگەزی و تائیفیەكان، ئەویش بە پشتیوانی كردنی تائیفەیەكیانە دژ بە ئەوانی تر بۆ سەركوت كردن و لەناوبردنیان.\nبەهۆی ئەوەی كە پارتە سیاسیە عێراقیەكان بۆ خۆیان خاوەنی ئەو پرۆژە ستراتیجیە نەبوون كە عێراق لە قەیرانەكان رزگار بكەن و خۆیان بوونە سەرچاوەی قەیرانە نوێیەكان، لەبەرئەوە ئەمانە ناتوانن عێراق بەرەو كەناری ئارامی بەرن و بیكەن بە نموونەی وڵاتێكی پێشكەوتوو خۆشگوزەران، سەرەڕای ئەوەی كە عێراق یەكێكە لە دەوڵەمەندترین وڵاتەكان بە سامانی نەوت لەسەر ئاستی ناوچەكە و جیهان، چونكە ئەم پارتە سیاسیانە ئامانجەكانیان لە دەوری كۆمەڵێك خەونی بچوكدا دەسوڕێتەوە ،بۆ ئەم مەبەستەش گەلی عێراق و هاوڵاتیانی عێراقیان كردۆتە قوربانی و قوڵا بوونەوەی ململانێكان و رژانی خوێنی سەدان هەزار كەس و نقوم بوونی دەوڵەت لە گەندەڵیەكی ناهەمواردا هەمووی شایەدی ئەو حاڵەتەیە.\nلەبەرئەوە ئەگەر سەرنج بدەینە پێكهاتەی پارتە سیاسیەكان و مەرجەعیەتی بیركردنەوەیان دەتوانین بڵێین ئایندەی عێراق بەرەو ئاسۆیەكی روون هەنگاو نانێت، چونكە ئەم پارتانە لە عەقڵیەتیاندا شتێك نیە بەناوی دیموكراسی و كۆمەڵگەی مەدەنی و میدیای ئازاد و داننان بە مافی هاوڵاتی و پێكهاتەكان و دەستەبەركردنی مافی هاوتا بۆ هەموان، بەڵكو ئەمانە لەپێناو مانەوەیان لە دەسەڵاتدا پەنا بۆ هەموو كارێك دەبەن.\nبورهان غلیۆن دەڵێت :لە پێناو ئامانجە تائیفیەكانی خۆیاندا یاساو هەلی یەكسان دەكەنە قوربانی و دەوڵەتیش دەگۆڕن بۆ دەوڵەتێكی تائیفی، ئەگەر سەیری ئەنجامەكانی كۆتا هەڵبژاردنەكانی ئەنجوومەنی نوێنەرانیش بكەین هەمان راستیمان بۆ دەردەكەوێت و بە سەرنجدان لە هەڵوێستی پارتە سیاسیەكان دەگەینە ئەو راستیەی كە عێراق لە ئێستادا لە خراپترین دۆخدایە و هەریەكەیان تەنها ئامانجیان بەدەست هێنانی كورسی و بەرژەوەندیە تایبەتیەكانی خۆیانەو لە عەقڵیەتی ئەم پارتە سیاسیانەدا شتێك نیە بەناوی بەرژەوەندی گشتی و پاراستنی ئاسایشی دەوڵەت و بنیاتنانی دەوڵەتی خۆشگوزەران، لەبەرئەوە ئەگەر دۆخەكە بەم جۆرە بەردەوام بێت و ئەم ململانێیانە زیاتر گەرم ببن دورنیە كە عێراق بەرەو شەڕی ناوخۆو پێكدادن بڕوات و هەموو عێراقیەكانیش ببنە قوربانی ئامانجە تائیفی و مەزهەبی و خێڵەكیەكان.یان جارێكی تر لە سەر بنەمای تائیفی و مەزهەبی رێك دەكەونەوەو ئەوەندەی تر عێراق بەرەو وێرانی و گەندەڵی دەبەن .


📷 رێورەسمی ناشتنی محەمەد شێخۆ | 🏷 پۆل: وێنە و پێناس | زمانی بابەت: 🏳 کوردیی ناوەڕاست | 👁🗨\n👫 سەبری محەمەد شێخۆ موسا | 🏷 پۆل: کەسایەتییەکان | زمانی بابەت: 🏳 کرمانجی - کوردیی باکوور | 👁🗨\nسەبری محەمەد شێخۆ موسا\nژ دایک بوویێ (1953) یە\nخەلکێ گوندێ (ملهمبانێ) یەسەرب ناحیا (مانگێشکێ)ڤە\nبەشداری د شورەشا گولانێ دا کریەلسالا (1979-1982) دگەل حمو کەمەکی\nل سالا (1982) ل ئیرانێ زێوەدکەڤیتەبیسەکا دیموکرات و شەهید دبیت و جەنازێ وی هەر لجهێ ناڤبری هاتیە ڤەشارتن\n➕ ئەم بابەتە لەلایەن: (هاوڕێ باخەوان)ەوە لە: Dec 9 2010 9:05PM تۆمارکراوە\n👫 محەمەد شێخۆ | 🏷 پۆل: کەسایەتییەکان | زمانی بابەت: 🏳 کوردیی ناوەڕاست | 👁🗨\nمحەمەد شێخۆ، ناوی تەواوی “محەمەد ساڵح شێخمووس ئەحمەد”ە. لە ساڵی 1948 لە گوندی “گڕباوێ”ی سەر بە شاری قامیشلۆ، لە دایک بووە. شەش خوشک و پێنج برای هەبووە. خوێندنی سەرەتایی لە گوندی “خەجۆکێ” و تا پۆلی دووەمی ناوەندی لە شاری قامیشلۆ خوێندووە. لە ساڵی 1965دا، تووشی چاوئێشە دەبێت و بەم هۆیەوە چاوی نوقسان دەبێت.\nمامی “حسەین” وەستای دروستکردنی تەمبوورە بووە و گەلێک جار لە “ئەسکوێ” و “کەوانەی بێژنگ” تەمبوورەی دروست کردووە. هۆگریی و شارەزایی مامی لە ژەنینی تەمبوورەدا، کاریگەرییەکی فرەی لەسەر محەمەد شێخۆ داناوە و وای لێکردووە کە هەر لە منداڵییەوە حەز بە ژەنینی تەمبوور بکات. بۆ یەکەم جار، مامی تەمبوورەیەکی ڕاستەقینەی بۆ دروست دەکات، بەڵام لە ترسی باوکی کە هەمیشە گوتوویەتی ” لەدینی ئیسلامدا تەمبوورلێدان حەرامە”، ناوێرێت بە شێوەیەکی ئاشکرا تەمبوورەکەی لێبدات.\nلەساڵی 1973 دا، شێخۆ ڕوو لە بەغداد دەکاتەوە و لە ئێزگەی کوردی چەند سترانێکی دیکە تۆمار دەکات. لەم کاتەدا، هونەرمەندانی وەک “گۆڵبەهار، تەحسین تەها، شەماڵ سائب، بەشار زاخۆیی، محەمەد عارف جزیری و عیسا بەرواری”، دەناسێت.\nپاش پەیماننامەی جەزائێر و نسکۆی شۆڕشی ئەیلوول، لەگەڵ پێشمەرگەکاندا بە ناسنامەی ئێراقی بەرەو ڕۆژهەڵاتی کوردستان دەچێت، لەوێش لە ئۆردووگای “ڕەبەت” دەبێتە پەنابەر، لەدواییدا بۆ مەهاباد دەچێت و لەوێ نیشتەجێ دەبێت و وانەی ئایینی دەڵێتەوە. لەبەرئەوەی لە گۆرانییەکانی خۆیدا هەستی نەتەوایەتی فەرامۆش نەکردووە، دەسەڵاتدارانی ئێران فەرمانی دوورخستنەوەی بۆ “گونبەدی کاووس” دەردەکەن و لەوێ، لە قوتابخانەیەکی ئایینیدا، دەست بە وانەوتنەوە دەکات.\nلە ساڵی 1977دا لەگەڵ خوێندکارێکی خۆی بەناوی “نەسرین حسەین مەلەک” کە خەڵکی شاری سنە دەبێت، ژیانی هاوسەرێتی پێکدەهێنێت و چوار منداڵیان بە ناوەکانی “بێکەس، فەلەک، ئیبراهیم و بروسک”، دەبێت.\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Mar 10 2018 11:12PM باشترکراوە\n✌ محەمەد شێخۆ (شیار ئامەد) | 🏷 پۆل: شەهیدان | زمانی بابەت: 🏳 کوردیی ناوەڕاست | 👁🗨\n✌ محەمەد شێخۆ جمۆ | 🏷 پۆل: شەهیدان | زمانی بابەت: 🏳 کوردیی ناوەڕاست | 👁🗨\n✌ محەمەد شێخۆ ناسراو بە (قارەمان) | 🏷 پۆل: شەهیدان | زمانی بابەت: 🏳 کوردیی ناوەڕاست | 👁🗨\n👫 مستەفا محەمەد شیخو حوکم دراو بۆ ماوەی 5 ساڵ | 🏷 پۆل: کەسایەتییەکان | زمانی بابەت: 🏳 کوردیی ناوەڕاست | 👁🗨\nمستەفا محەمەد شیخو حوکم دراو بۆ ماوەی 5 ساڵ\n👫 وەسفیە محەمەد شێخۆ | 🏷 پۆل: کەسایەتییەکان | زمانی بابەت: 🏳 کوردیی ناوەڕاست | 👁🗨


Kurdîpêdiya - دەقی رێککەوتنامەکەی نێوان یەکێتی نیشتیمانی کوردستان و بزوتنەوەی گۆران\n📝 دەقی رێککەوتنامەکەی نێوان یەکێتی نیشتیمانی کوردستان و بزوتنەوەی گۆران | Pol: Belgename | Zimanê babetî: 🏳 کوردیی ناوەڕاست\n➕ Ev babete ji layê: (M. B.) li: May 18 2016 11:02PM hatiye tumarkirin\n✍ Ev babete bu dwîmahîk car ji layê: (System Administrator)ve: Jan 9 2017 10:25PM hatiye rast vekirin\n👁 Ev babete 7,492 car hatiye dîtin


دووەم پاشایان 22\n<< < دووەم پاشایان 22 > >>\nدۆزینەوەی پەڕتووکی تەورات\n١ یۆشیا کوڕێکی هەشت ساڵان بوو کە بوو بە پاشا، سی و یەک ساڵ لە ئۆرشەلیم پاشایەتی کرد، ناوی دایکی یەدیدای کچی عەدایای خەڵکی بۆچقەت بوو. ٢ یۆشیا ئەوەی ڕاست بوو لەبەرچاوی یەزدان کردی، بە تەواوی ڕێبازەکەی داودی باپیرە گەورەی پەیڕەو کرد، بەلای ڕاست و چەپدا لای نەدا.\n٣ لە هەژدەیەمین ساڵی پاشایەتییەکەی، پاشا شافانی خامەی نهێنی کوڕی ئەچەلیاهوی کوڕی مەشولامی ناردە پەرستگای یەزدان، گوتی: ٤ «بڕۆ لای حیلقیای سەرۆکی کاهین، با ئەو زیوە بژمێرێت کە خراوەتە ناو پەرستگای یەزدانەوە، ئەوەی دەرگەوانەکان لەنێو گەل کۆیان کردووەتەوە. ٥ با بدرێتە دەست سەرپەرشتیارەکانی کارەکەی پەرستگای یەزدان، ئەوانیش بیدەنە ئەو کرێکارانەی داڕووخاوییەکانی پەرستگای یەزدان چاک دەکەنەوە، ٦ دارتاش و وەستا و نەقاڕەکان. با دار و بەردی تاشراو بۆ نۆژەنکردنەوەی پەرستگاکە بکڕن. ٧ بەڵام هیچ لێپێچینەوەیەکیان لەگەڵ نەکرێت سەبارەت بەو زیوەی خرایە دەستیان، چونکە بە دەستپاکییەوە کار دەکەن.»\n٨ ئینجا حیلقیای سەرۆک کاهین بە شافانی خامەی نهێنی گوت: «لە پەرستگای یەزدان پەڕتووکی تەوراتم دۆزیوەتەوە.» حیلقیا پەڕتووکەکەی دایە شافان و ئەویش خوێندییەوە. ٩ پاشان شافانی خامەی نهێنی پەڕتووکەکەی بۆ لای پاشا برد و پێی ڕاگەیاند: «کاربەدەستەکانت زیوی ناو پەرستگاکەیان بەتاڵ کرد و دایانە دەست ئەوانەی کارەکە دەکەن، سەرپەرشتیارانی پەرستگای یەزدان.» ١٠ هەروەها شافانی خامەی نهێنی بە پاشای ڕاگەیاند و گوتی: «حیلقیای کاهین پەڕتووکێکی دامێ.» ئینجا شافان لەبەردەم پاشا خوێندییەوە.\n١١ کاتێک پاشا گوێی لە وشەکانی پەڕتووکی تەورات بوو، جلەکانی لەبەر خۆی دادڕی. ١٢ ئینجا پاشا فەرمانی بە حیلقیای کاهین و ئەحیقامی کوڕی شافان و عەکبۆری کوڕی میخایو و شافانی خامەی نهێنی و عەسایای خزمەتکاری پاشا کرد و گوتی: ١٣ «بڕۆن و لە جیاتی من و ئەم گەلە و لە جیاتی هەموو یەهودا پرسیار لە یەزدان بکەن، سەبارەت بە پەیامی ئەم پەڕتووکەی کە دۆزراوەتەوە، چونکە ئەو تووڕەییەی یەزدان کە بەسەرماندا گڕی گرتووە مەزنە، لەبەر ئەوەی باوباپیرانمان گوێیان لە وشەکانی ئەم پەڕتووکە نەگرت هەتا هەموو ئەوەی لەسەرمان نووسراوە پەیڕەوی بکەن.»\n١٤ ئینجا حیلقیای کاهین و ئەحیقام و عەکبۆر و شافان و عەسایا چوونە لای حولدای پێغەمبەر کە ژنی شەلومی کوڕی تیقڤای کوڕی حەرحەسی لێپرسراوی جلوبەرگەکانی پەرستگا بوو، ئەو لە گەڕەکی دووەمی ئۆرشەلیم دەژیا، ئیتر قسەیان لەگەڵی کرد.\n١٥ ئەویش پێی گوتن: «یەزدانی پەروەردگاری ئیسرائیل ئەمە دەفەرموێت: بەو پیاوە بڵێن کە ئێوەی بۆ لای من ناردووە، ١٦ ”یەزدان ئەمە دەفەرموێت: من وا بەڵا بەسەر ئەم شوێنە و دانیشتووانەکەی دەهێنم، بەپێی هەموو ئەوەی لەو پەڕتووکە نووسراوە کە پاشای یەهودا خوێندییەوە. ١٧ لەبەر ئەوەی وازیان لێ هێنام و بخووریان بۆ خوداکانی دیکە سووتاند، هەتا بە هەموو کارەکانی دەستیان پەستم بکەن، تووڕەییم بەسەر ئەم شوێنەدا گڕ دەگرێت و ناکوژێتەوە.“ ١٨ بەڵام بە پاشای یەهودا ئەوەی ئێوەی ناردووە پرسیار لە یەزدان بکەن بڵێن، ”یەزدانی پەروەردگاری ئیسرائیل سەبارەت بەو وشانەی گوێت لێ بوو ئەوە دەفەرموێت: ١٩ لەبەر ئەوەی کاتێک گوێت لە پەیامەکەم بوو لە دژی ئێوە کە ئەم شوێنە وێران دەکەم و دانیشتووانەکەی دەبنە مایەی نەفرەت، لەبەردەم یەزدان دڵت نەرم بوو و خۆتت نزم کردەوە، جلەکانت لەبەر خۆتدا دادڕی و لەبەردەمم گریایت، هەروەها منیش گوێم لێت بوو. ئەوە فەرمایشتی یەزدانە. ٢٠ لەبەر ئەوە من وا دەتخەمە پاڵ باوباپیرانت، جا بە ئاشتییەوە لە گۆڕەکەت دەنرێیت. ئەو هەموو کارەساتە بە چاوی خۆت نابینی کە من بەسەر ئەم شوێنەی دەهێنم.“»\nئەوانیش وەڵامەکەیان بۆ پاشا بردەوە.


ھەنگاوەکانی ئامادەکردنی خوانێکی ڕۆمانسی بۆ ھاوسەرەکەت\n2016-12-26 [09:07 AM]\nکەمێک دوورکەوتنەوە لە ئاڵۆزیەکان و شکاندنی ڕۆتین پێویستە بەتایبەت لەنێوانی خۆت و ھاوسەرەکەت بۆ دووبارە نوێ کردنەوەی خۆشەویستی نێوانتان و پتەوکردنی پەیوەندیتان، ئامادەکردنی خوانێکی ڕۆمانسی دەتوانرێت لەلایەن خانمان یان پیاوانەوە بکرێت و گرنگ ئاسوودەی و دڵخۆشیە.\nچۆن خوانێکی ڕۆمانسی بۆ خۆت و ھاوسەرەکەت ئامادە دەکەیت؟\nپێش ھەموو شتێکی بیربکەرەوە لە دیاریکردن و ھەڵبژاردنی خواردنەوەیەکی گونجاوە بزانە ئەو ئارەزووی چی دەکات نمونە شەربەت یان قاوە.\nپاش ھەڵبژاردنی جۆری خواردنەوە بیر لە زەڵاتەیەکی خۆش بکەرەوە وەک سەرەتای دەسپێکی خوانەکەتان.\nھەنگاوی سێیەم ئامادەکردنی ژەمی سەرەکی و خواردنە گرنگەکەیە، ھەوڵبدە بیر لەوە بکەرەوە ھاوسەرەکەت زیاتر ئارەزووی چ جۆرە خواردنێک دەکات و تامی چی پێ خۆشە بێگومان دەکرێت چەند جۆرێک لە خواردن بێت ئەگەر خۆت ئارەزوو بکەیت.\nلەپاش ژەمی خۆراکی سەرەکی شیرینیەکەی بەتام یان ئایس و ساردەمەنیەکان و چەرەسات گرنگە بۆ ئەوەی تامێکی دیکە ببەخشێت بە خوانەکەتان.\nخوانی ڕۆمانسی ئەگەر بە سوپرایز بێت وخۆشترە و کەسی بەرامبەر چێژێکی باشتری لێ دەبینێت، ئەو شوێنەی دیاری دەکەیت بەپێی کەش و ھەوا دەگۆڕێت و دەتوانیت ژوورەوە یان دەرەوە و باخچەیەک ھەڵبژێریت، بەڵام ئەو دیکۆرە گرنگە کە تۆ دەیڕازێنێتەوە و گوڵ بەشێکی سەرەکی کارەکانت دەبێت لەگەڵ ھەڵبژاردنی رەنگی گونجاو وەک سور و پەمەی.\nتەنھا ئامادەکردنی خوان و ڕازاندنەوەی شوێنەکە گرنگ نییە و دەبێت خۆشت ئامادە بکەیت و جوانترین جلوبەرگی خۆت بپۆشیت و ھەوڵبدە گۆڕانکاری بکە لە ماکیاژ و شێوازی جلەکانتدا..\nدووربکەوەرەوە لەھەر بابەتێکی ناخۆش و باسکردنی ھەر کێشەیەک و شاشەی تەلەفیزیۆن و مۆبایل و ھەموو ئەوانەی خوانەکاتان تێکدەدات.\nئەم هەواڵە 2761جار خوێندراوەتەوە


کوردیپێدیا - 90 هەزار کوردی ئێزدی بەرەو دەرەوەی وڵات کۆچیان کردووە\n📊 90 هەزار کوردی ئێزدی بەرەو دەرەوەی وڵات کۆچیان کردووە | پۆل: ئامار و راپرسی | زمانی بابەت: 🏳 کوردیی ناوەڕاست\n90 هەزار کوردی ئێزدی بەرەو دەرەوەی وڵات کۆچیان کردووە\nناسر عەلیناسر عەلی\nلەماوەی سێ ساڵدا نزیکەی 90 هەزار کوردی ئێزدی بۆ وڵاتانی دەرەوە کۆچیان کردووە، ئێستاش زیاتر لە 350 هەزار کوردی ئێزدی لە ئاوارەییدا دەژین.\nبەپێی نوێترین ئاماری بەڕێوەبەرایەتیی گشتیی کاروباری کوردانی ئێزدی لە وەزارەتی ئەوقاف، کە لە 02-07-201702-07-2017 دەرچووە، تاوەکو ئێستا نزیکەی 90 هەزار کوردی ئێزدی بۆ وڵاتانی دەرەوە کۆچیان کردووە.\nبەپێی ئامارەکەی بەڕێوەبەرایەتیی گشتیی کاروباری کوردانی ئێزدی، لە 3-8-2014وە تاوەکو ئێستا ئەو کوردە ئێزدییانەی لە باشووری کوردستان و لە عێراقەوە کۆچیان کردووە، ژمارەیان دەگاتە 90 هەزار کەس، کە زۆرینەشیان ئەوانەن کە خەڵکی دەڤەری شنگالن.\nلەکاتی هاتنی داعش بۆ سنووری شنگال، لەو سنوورە 400 هەزار کەس ئاوارە بوون و روویان لە باشووری کوردستان کردبوو، ئێستاش 350 هەزار کوردی ئێزدی ئاوارەن.\nدەستگیرکردنی ئەو کوردە ئێزدییانە لەلایەن داعش و ئەو مامەڵەیەی لەگەڵیان کرا، بە تایبەت لەگەڵ کچ و ژنەکانیان، یەکێک لەو هۆکارە سەرەکیانەیە کە کۆچکردنیان بەردەوام بێت.\nکاتێک داعش هێرشیکردە سەر شنگال، کوردانی ئێزدی بەشێکیان ئاوارەی باشووری کوردستان بوون، بەشێکیشیان چوونە رۆژئاوای کوردستان و لەوێوە چوونە تورکیا و دواتریش وڵاتانی ئەوروپا. ئەوانەشی رزگاربووی دەستی داعش بوون لەلایەن رێکخراوە نێودەوڵەتییەکانەوە لەگەڵ خانەوادەکانیان برانە وڵاتانی ئەوروپا لەو رێگەیەشەوە نزیکەی سێ هەزار کەس کۆچیان کردووە.\n#ناسر عەلی | #02-07-2017 |\n📅 رۆژی دەرچوون: 02-07-2017\n➕ ئەم بابەتە لەلایەن: (ئەڤین ئیبراهیم فەتاح)ەوە لە: Jul 6 2017 2:46AM تۆمارکراوە\n👌 ئەم بابەتە لەلایەن: (هاوڕێ باخەوان)ەوە لە: Jul 6 2017 8:49AM پێداچوونەوەی بۆکراوە و ئازادکراوە


له چوارچێوه‌ی ئه‌و هاوكارییه به‌رده‌وامانه‌ی یانه‌ی پێشمه‌رگه پێشكه‌ش به یانه‌كانی ده‌كات ، یانه‌ی مه‌سافی میوانداری ده‌كات و هۆڵی داخراوی یانه‌كه‌ی ده‌كاته یاریگه‌ی یانه‌ی مه‌سافی بۆ یارییه‌كانی له چوارچێوه‌ی قۆناغی هه‌شت تیمی خولی نایابی باله‌ی یانه‌كانی عێراق .\nیانه‌ی مه‌سافی یه‌كه‌م یاری خۆی له كاتژمێر 2:00 ی پاش نیوه‌ڕۆی ڕۆژی هه‌ینی 21 ی كانونی یه‌كه‌می 2022 له نێو هۆڵی یانه‌ی پێشمه‌رگه ئه‌نجام ده‌دات و تێیداو میوانداری له یانه‌ی جه‌یش ده‌كات ، ئه‌مه‌و دووه‌م یاری مه‌سافی له كاتژمێر 2:00 ی پاش نیوه‌ڕۆی ڕۆژی یه‌ك شه‌ممه‌ی داهاتوو 23 ی كانوونی یه‌كه‌م له نێو هۆڵی یانه‌ی پێشمه‌رگه ده‌بێت و میوانداری له یانه‌ی هه‌ولێر ده‌كات .\nجێگه‌ی باسه ته‌واوی یارییه‌كانی یانه‌ی مه‌سافی له‌و قۆناغه‌دا له هۆڵی یانه‌ی پێشمه‌رگه به‌ڕێوه ده‌چێت و یارییه‌كانیش به خشته‌ی دیاری كراوی لیژنه‌ی پێشبڕكێكان له یه‌كێتی ناوه‌ندی باله‌ی عێراق ده‌بێت .


لە ماوەی هەفتەیەکدا چوار کاروانی سەربازیی ئەمریکی و سێ کاروانی سەربازیی ڕوسی بە شاری دێرکدا لە نزیک قامشلۆ تێپەڕیوون.\nبەپێی زانیاری سەرچاوەکانی هەواڵ لە ڕۆژئاوا شەممەی پێشوو هێزەکانی ئەمریکا دوو کاروانی سەربازیان لە باکور و باشوری دێریک جوڵاندووه، کە یەکێکیان لە چوار زرێپۆش و دوو پارێزەری ئاسمانی و ئەویتر لەسێ زرێپۆش پێکهاتبوون.\nهەمان رۆژ، پۆلیسی ڕووسی کاروانێکی لە باکور و رۆژئاوای شارەکە تا گوندی عەین دیوار جوڵاندووە.\nئاژانسی نۆرس پرێس ئاشکرایکردووە، ڕۆژانی دووشەممە و سێشەمەش هێزەکانی ئەمریکا کاروانی سەربازی جیا جیایان لە باکوری دێریک جوڵە پێکردووە و ئەوەی سێشەممە هاوکات بووە لەگەڵ کاروانێکی سەربازیی ڕووسی، بە وتەی دانیشتوانی ناوچەکە.\nشاری دێرک دەکەوێتە نزیک سنوری باکوری کوردستان و هاوسنورە لەگەڵ شاری جزیرە لە باکور، هاوکات لە شارەکەدا کەنیسەیەکی سریانییەکان بوونی هەیە و بەشارێکی گرنگی مەسیحییەکانی ناوچەکە دادەنرێت.\nڕوسیا و ئەمریكا